کوردیپێدیا - بارەگای بارزانی سەرەخۆشی لە خانەوادەی جەمال حەمەعەلی دەکات\n📝 بارەگای بارزانی سەرەخۆشی لە خانەوادەی جەمال حەمەعەلی دەکات | پۆل: بەڵگەنامەکان | زمانی بابەت: 🏳 کوردیی ناوەڕاست\nبارەگای بارزانی سەرەخۆشی لە خانەوادەی جەمال حەمەعەلی دەکات\nبەڕێزان، خانەوادەی جەمال حەمەعەلی، بەدڵگرانیەرانیەکی زۆرەوە هەواڵی کۆچی دوایی کاک (جەمال حەمەعەلی) برای شەهید(نوری حەمەعەلی)مان پێگەیشت.\nپرسە و سەرەخۆشی خۆمان ئاراستەی خانەوادە بەڕێز و تێکۆشەرەکەتان دەکەین، هاوخەمیمان بۆ ئێوە و خزم و دۆست و ئاشنایانتان رادەگەیەنین.\nلە خودای دلۆڤان داواکارین خوالێخۆشبوو(جەمال حەمەعەلی) بەر رەحمەتی خۆی بخات و بە بەهەشتی بەرینی شاد بکات، ئۆقرەی و ئارامی بە ئێوە و کەسوکارتان ببەخشێت.\n➕ ئەم بابەتە لەلایەن: (رۆژ هەژار)ەوە لە: Sep 3 2020 7:43PM تۆمارکراوە\n👌 ئەم بابەتە لەلایەن: (جوان عومەر ئەحمەد)ەوە لە: Sep 4 2020 10:46AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Sep 4 2020 10:46AM باشترکراوە


بەپەلە.. کاروانی گەیاندنی یارمەتی بە لێقەوماوانی بوومەلەرزەی کرماشان دیسان قوربانی لێکەوتەوە – زاگرۆس پۆست\nماڵەوە / کوردستان / بەپەلە.. کاروانی گەیاندنی یارمەتی بە لێقەوماوانی بوومەلەرزەی کرماشان دیسان قوربانی لێکەوتەوە\nبەپەلە.. کاروانی گەیاندنی یارمەتی بە لێقەوماوانی بوومەلەرزەی کرماشان دیسان قوربانی لێکەوتەوە\nشه‌ممه 18 تشرینی دووه‌م 2017\tکوردستان, هەواڵ 173 جار خوێنراوه‌ته‌وه\nبەداخ و پەژارەیەکی زۆرەوە ئۆتۆمبیلێکی دیکەی کاروانی یارمەتی گەیاندن بە ھاوڵاتییانی بوومەلەرزە لێدراو تووشی رووداوی ھاتوچۆ بوو.\nبە پێی ئەو ھەواڵەی بە زاگروس پۆست گەیشتووە: دوێنێ ھەینی کاروانێکی دیکە لە یارمەتییەکانی خەڵکی شاری سنە بۆ ھاوڵاتییانی بوومەلەرزە لێدراو بەڕێ کرا، کە بەداخەوە یەکێک لە ئۆتۆمبیلەکان لە ناوچەی داڵاھوو تووشی رووداوی ھاتوچۆ بوو و بەو ھۆیەوە سێ کەس بە سەختی بریندارن.\nناوی ئەو سێ ھاوڵاتیەی خەڵکی سنە بریتین لە: ئارێز ساعدپەنا، ئەمیر بەرازەندە و سامان ئەحمەدی.\nشایانی باسە، ئەم ھاوڵاتییان چەندین ئۆتۆمبیلی بارھەڵگر و ئۆتۆمبیلێکی سەوارییان پێ بووە و ھەڵگری ئەو یارمەتییانە بوون کە خەڵکی گەڕەکی خیابانی یانزە میتری شاری سنە کۆیان کردووەتەوە و ئۆتۆمبیلە سەوارییەکە بە ھۆی ماندووبوونی زۆری شۆفیرەکەیەوە تووشی ئەو رووداوە بووە.


سەردانی چالاکانی “مەدەنی و مافی مرۆڤ “لە بنەماڵەی زارا مەحەممەدی – خۆڕاگری\nHomeهەواڵسەردانی چالاکانی “مەدەنی و مافی مرۆڤ “لە بنەماڵەی زارا مەحەممەدی\nبە پێ هەواڵە خۆجێیەکان ،بەشێک لە چالاکانی مەدەنی و مافی مرۆڤ لە کوردستان چاویان بە بنەماڵەی “زارا مەحەممەدی” بەرپرسی ئەنجومەنی نۆژینی سنە کەوت، کە بۆ مانگ ونیوێک دەچی بە هۆکاری نادیار لە گرتووخانەی ئیتلاعاتی کۆماری ئیسلامیدایە و چارەنووسی نادیارە و هۆکاری دەسبەسەرکرانیشی ڕوون نەبۆتەوە.\nلەو چاوپێکەوتنەدا کەسایەتی ئایینی کاک” حەسەن ئەمینی”بەرپرسی قوتابخانەی ئیمام بوخاری سنە گوتی :هیوادارم زارا هەرچی زووتر ئازاد بکرێ.\nناوبراو لەم چاوپێکەوتنەدا ڕایگەیاند، ئەم شێوە هەڵسووکەوتانە لە گەڵ چالاکانی مەدەنیدا هیچ ئاکامێکی بێجگە لە قووڵتر کردنەوەی کێشەکانی کۆمەڵگا لێناکەوێتەوە. کە هیوادارم کۆتایی پێ بێنن و زارایش ئازاد بکرێت .\nلەو دیدارەدا بنەماڵەی زارا مەحەممەدی سپاسی هاوڕێی و هاودڵی خەڵک و چالاکانی مەدەنییان کرد و هیوایان خواست کە کچەکەیان هەرچی زووتر ئازاد بکرێت.\nجێ وەبیر هێنانەوەیە کە ڕۆژی پێنجشەممە ٢ی جۆزەردانی ئەمساڵ سێ چالاکی مەدەنی بە ناوەکانی زارا مەحەممەدی ،ئیدریس منبەریو ڕێبوار منبەری لەلایەن هێزە ئیتلاعاتییەکانەوە دەستبەسەرکران کە دوای چوار ڕۆژ ئیدریس و ڕێبوار منبەری ئازادکران ،بەڵام زارا مەحەممەدی کە بەرپرسی ئەنجومەنی فەرهەنگی کۆمەڵایەتی نۆژینە تا ئێستاش بە بێ هیچ ڕوونکردنەوەیەک لە گرتووخانەدایە.\nپێویستە ئاماژە بەوەش بدرێ کە ئەنجومەنی نۆژین خەریکی فێرکردنی خوێندن و نووسینی زمانی کوردییە لە شارە و گوندەکانی پارێزگای سنە.\nاعتصاب غذای سیامک میرزایی در زندان اوین


کۆچی دوایی دایه خاتوون شه‌ریفزاده، دایکی هاورێی خۆشه‌ویستمان کا??\nبه ئاگاداری هه‌موو دۆستان و ئاشنایان ده‌گه‌یێنین که دایه خاتوون شه‌ریف زاده، دایکی هاورێی خۆشه‌ویستمان کاک سالح شه‌ریف زاده، ناسراو به سالح ووسوه‌که‌لی سه‌ر له به‌یانی رۆژی 25.05.2013 له ته‌مه‌نی 80 سالی دا کۆچی دوایی کرد.\nدایه خاتوون خەڵکی ووسوکەلی ناوچەی سەردەشت، ژنێکی شۆرشگێر و نیشتمانپه‌روه‌ر،به ئیمان و خۆراگر،هه‌لسوور و چالاک، پشتیوانێکی به هێزی شۆرشی 46 و 47 بوو.کۆچکردوو لە ساڵەکانی 46 و 47 خزمه‌تێکی زۆری به هێزی پێشمه‌رگه و شه‌هید مه‌لا ئاواره کردووه. .ناوبراو ژنێکی زۆر به غیره‌ت بووه و هیچ کات ترسی له ژاندارمه و پیاوانی داودەزگا سەرکوتگەرەکانی ڕژیمی پاشایەتی نه‌بووه، هه‌ر بۆیه هه‌موو کات جه‌وانه‌کانی هان ده‌دا که خزمه‌ت به نه‌ته‌وه‌ی خۆیان بکه‌ن.\nحه‌یف و مخابن دایه خاتوونیش وه‌کوو هه‌زاران نیشتمانپه‌روه‌ری دیکه به‌و ئاواته نه‌گه‌یشت که کوردستانی ئازیزمان به ئازادی و به سه‌ربه‌ستی ببینێت.\nبه بۆنه‌ی کۆچی دوایی دایه خاتوونه‌وه سه‌ره‌خۆشی خۆمان ئاراسته‌ی بنه‌ماله‌ی به‌رێزی کاک سالح وهه‌موو ئازیزانی کۆچ کردوو ده‌که‌ین و خۆمان به شه‌ریکی خه‌میان ده‌زانین و هیوادارین کۆچ کردووش به به‌هه‌شی به‌رین شاد بێت.\nپرسه و سه‌ره‌خۆشی له رۆژانی شه‌ممه و یه‌ک شه‌ممه، واته 1 و 2 ی مانگی 6 له ماڵی کاک سالح وسووه‌که‌لی به‌رێوه ده‌چێت.\nStorgata 113 A\nبۆ ئه‌و خۆشه‌ویستانه‌ی که ده‌یان هه‌وێ به ته‌له‌فون په‌یوه‌ندی بکه‌ن\nله گه‌ل رێزمان دا\nکۆمیتە ناوچەی وێستفۆڵدی حدک لە نۆروێژ\nلە لایەن خۆمان و گشت هاوڕێیانمان لە ناوەندی هەواڵی دەرەوەی وڵاتی حیزبی دیموکراتی کوردستان، بە بۆنەی کۆچی نابەوەختی دایه خاتوون شه‌ریف زاده، سەرەخۆشی گەرمی خۆمان ئاراستەی بنەمالە و کەس کاری لە ناوخۆ و دەرەوەی وڵات، بە تایبەت کاک ساڵح شەریفزادە دەکەین و خۆمان لە خەمی لە دەست چوونی ئەو مرۆڤە خۆشەویستە دا بە شەریک و بەشدار دەزانین.\nڕۆحی شاد و تەمەندرێژی بۆ بنەماڵە و خزمانی ئاواتمانە\nبگه‌رێوه|ئەم بابەتە 908 جار بینراوە| بینێره| چاپ


پێش یان پاش وەرزشکردن پێویستە کام جۆرە خواردنانە بخورێت؟\nراهێنانی وەرزشی گرنگە بۆ پاراستنی تەندروستی لەش و پاراستنی رێکی لەشولارت، بەڵام زۆر پێویستە بزانیت لە پێش وەرزشکردن و پاش چ جۆرە خواردنێت دەخۆیت، بۆ ئەوەی سوود لە راهێنانەکانی ببینیت، لەمبارەیەوە پسپۆڕی زانستی خۆراک و نه‌شته‌رگه‌ری گشتی، هاوکات ئه‌ندامی کۆلیژی ئه‌مریکی بۆ زانستی خۆراک د.کامەران رەسول ژاژڵەیی دەڵێت هه‌ر دوو ئه‌کادیمیای منداڵانی ئه‌مریکی و کۆمه‌ڵه‌ی ئه‌مریکا بۆ نه‌خۆشیه‌کانی دڵ، هەندێک زانیاری پێویست دەخاتەڕوو:\nئامانج له وه‌رزشکردن هه‌رچی بێت جۆر و بڕی خۆراک و کاتی خواردنی کاریگه‌ری زۆری هه‌یه له سه‌ر ئه‌نجامه‌که‌ی، گرنگترین ڕێنمیاییه پزیشکیەکان:\n1-خواردنی سێ ژه‌می سه‌ره‌کی و ته‌ندروست له کاتی خۆیدا، دوورکه‌وتنه‌وه له خواردنی چه‌ور و سووره‌وه‌کراو و شیرینی.\n2-پێویسته دوا ژه‌می خواردن 2-3 کاتژمێر پێش کاتی وه‌رزش بێت، پێکهاتبێت له کاربۆهایدرات و سه‌وزه و بڕێکی مامناوه‌ند له پڕۆتین و که‌م چه‌وری.\n3-دوو کاتژمێر پێش وه‌رزش پێویسته نیو لیتر بۆ یه‌ک لیتر ئاو بخورێته‌وه.\n4-ئه‌گه‌ر پێش وه‌رزش برسیت بوو، میوه‌یه‌ک یان یه‌ک په‌رداخ شه‌ربه‌تی فریش بخۆره‌وە.\n5-خواردنه‌وه‌ی بڕی پێویست له ئاو له کاتی وه‌رزش و به به‌رده‌وامی.\n6-له کاتی وه‌رزش ئه‌گه‌ر برسیت بوو، یه‌ک په‌رداخ شه‌ربه‌تی فرێش بخۆره‌وه یان میوه‌یه‌ک وه‌ک دوو ده‌نک هه‌نجیر یان قه‌یسی یان پرته‌قاڵ یان لالەنگی یان سێوێک.\nلە پاش وەرزشكردنی چی بخورێت باشە؟\nدوای وه‌رزش له‌ش پێویستی به پڕۆتین هه‌یه بۆ بنیاتنان و چاککردنه‌وه‌ی ماسولکه‌که‌کان، کاربۆهێدرات وه‌ک سه‌رچاوه‌ی وزه، ئاو بۆ ڕێگری له وشکبوونه‌وه، کانزاکان به تایبه‌ت سۆدیۆم و پۆتاسیۆم و مه‌گنسیۆم، ڤیتامینه‌کان.\nچه‌ند نمونه‌ی خواردنێک دوای وه‌رزشکردن:\n1-دوو پارچه سنگی مریشک یان قه‌لی کوڵاو یان برژاو + یه‌ک نان یان سه‌موون + زه‌ڵاته‌یه‌ک.\n2-دوو هێلکه‌ی کوڵاو + یه‌ک نان یان سه‌مون + زه‌ڵاته‌یه‌ک.\n3-یه‌ک قاپ ماست بێ سه‌رتوێژ یان سێ په‌نیری سێگۆشه + یه‌ک نان یان سه‌مون + یه‌ک پیاڵه فستق یان بادام یان سێ گوێز.\n4-یه‌ک ماسی برژاو یان یه‌ک ( ماسی سه‌لەمون یان تونه باشتره) + یه‌ک نان یان سه‌موون + زه‌ڵاته‌یه‌ک.\n5-یه‌ک بۆ دوو په‌رداخ پاوده‌ری پڕۆتینی ئه‌سڵی + یه‌ک په‌رداخ شه‌ربه‌تی هه‌نار، پاوده‌ری شۆڤان یان کریاتین یان وای پڕۆتین به مه‌رجێک بۆ ماوه‌ی 1-3 مانگ زیاتر نه‌خورێت و ئه‌و که‌سه کێشه‌ی گورچیله‌ی نه‌بێت، له‌وه دڵنیابێت که پاوده‌ره‌که هۆرمۆنی گه‌شه‌ی ئاژه‌ڵ یان هۆرمۆنی ئیسترۆجینی تتێدانه‌بێت.\n6-یه‌ک قاپ نیسک یان نۆک یان پاقله + یه‌ک نان یان سه‌مون + زه‌ڵاته‌یه‌ک.\n7- پێویسته میوه‌یه‌ک بخورێت وه‌ک هه‌نار، ترێ، هه‌نجیر، شلیک، هه‌رمێ، کاڵه‌ک، مۆز ، شووتی، توو، سێو، باشتره میوه‌کە 1-2 کاتژمێر دوای خواردن بێت.\nچەند زانیاریەکی گرنگ:\n1-نابێت پاوده‌ری پڕۆتین وه‌ک سه‌رچاوه‌ی پڕۆتین و وزه‌ی سه‌ره‌کی ڕۆژانه پشتی پێ ببه‌سترێت، چونکه ته‌واوکه‌ری خۆراک و جێگه‌ی ژه‌مه‌کان ناگرێته‌وه.\n2-خواردنی مه‌ڵتی ڤیتامین پێویست ناکات و به‌کارهێنانی به به‌رده‌وامی زیانی هه‌یه، مه‌گه‌ر ئه‌و که‌سه خۆی که‌می ڤیتامینی هه‌بێت.\n3-له کاتی ڕیجیم و دابه‌زاندنی کێش پێویسته ته‌نها میوه و یه‌ک پیاڵه چه‌ره‌س یان یه‌ک په‌رداخ شیر یان یه‌ک قاپێک ماست بخورێت.\n4-بۆ دابه‌زاندنی کێش به تایبه‌ت ورگ و به‌هێزکردنی ماسولکه‌کان ڕیجیمی کیتۆجنیک باشترین ڕیجێمه، به‌مه‌رجێک لە ژێ چاودێری پزیشکی پسپۆڕ به‌کاربهێنرێت.\nئه‌م بابه‌ته 11981 جار خوێنراوه‌ته‌وه


فیرقەى عەباسى قیتالى شیعە هێزەكانى لە كەركوک دەکشێنێتەوە\nفیرقەى عەباسى قیتالى شیعە سەرجەم چەكە قورسەكانى و بەشێكى زۆر لە هێزەكانى لە باشورى كەركوک كشاندەوە و بەرەو باشورى عێراق گواستنیەوە كە پێشتر ئەو هێزەى بۆ ڕزگارکردنی گوندى بەشیر رەوانەى كەركوک كردبوو.\nنازم كەهیە رێكخەرى نێوان هێزى پێشمەرگە و حەشدى شەعبى، بەدەنگى ئەمەریكاى ڕاگەیاند "تەنها هێزێكى كەمى فیرقەى عەباسى قیتالى لە گوندى بەشیر ماون، زۆربەى چەكدارەكانى ئەو هێزە بەرەو باشورى عێراق پاشەكشەیان پێكرا."\nهەرچەندە حكومەتى عێراق هێزێكى گەورەى ڕەوانەى ناوچەكە كردبوو، بەڵام گوندى بەشیرى باشورى كەركوک پێشتر بووبووە گرێ كوێرە بۆ هێزەكانى حەشدى شەعبى و پێ یان ئازاد نەدەكرا ، تا دواجار بەهەماهەنگى لەگەڵ پێشمەرگە لەبن دەستى داعش دەرهێنرا.\nلیوا محەمەد قادر فەرماندەى میحوەرى داقوقى هێزى پێشمەرگە لەباشورى كەركوک ، بەدەنگى ئەمەریكاى ڕاگەیاند"فیرقەى عەباسى قیتالى لەكاتى كشاندنەوەى هێزەكانیدا، ئاڵاى كوردستانی لەسەر ئۆتۆمبێلەكانی هەڵكردبوو، وەكو ئاماژەیک بۆ هاوكارى كردنیان لەلایەن پێشمەرگەوە."\nفیرقەى عەباسى قیتالى هێزێكی شەڕکەری شیعى سەر بە مەرجەعى باڵاى شیعەكانى عێراقە و، لە هەر ناوچەیەک شەڕی سەخت ڕووبدات حکومەتی عێراق ئەو هێزە ڕەوانە دەکات.\nدقی ڕاپۆرتەکەی پەیامنێرمان دڵشاد ئەنوەر


شه‌وىشەممە یانه‌ى به‌رشه‌لۆنه یاریى دووه‌مى برده‌وه، به تایبه‌تى له گێمى دووه‌م ئه‌دایه‌كى به‌رزیان به ماناى وشه پێشكه‌ش كرد. تیپه‌كه‌ى ئینریكى، پێویسته ئه‌م چه‌ند وشه‌یه‌یان به ئه‌مانه‌ت و رِاستگۆیه بۆ بگوازینه‌وه، هه‌رچه‌نده (كامینى) گۆڵپارێزى یانه‌ى مه‌له‌گه سه‌ركه‌وتنه‌كه‌ى دواخست، به‌ڵام به‌رگریكار (فێرمایلین) دواجار شه‌ویلكه‌ى شكاند.\nلێره‌دا شتێكى گرنگ ماناى قسه له‌سه‌ر كردنه، به‌ڵكو زیاتر ده‌بێت له‌سه‌رى بوه‌ستین، یاخود نابێت رِاهێنه‌ر به گه‌رِانه‌وه بۆ وه‌رزه‌كانى (2012 تا 2014)، بهێڵێت به سه‌ریدا تێپه‌رِێت، ئه‌ویش ئه‌وه‌یه زۆرترین تۆپى له ناكاو ده‌كرێته سه‌ر (كلاودیۆ براڤۆ). گرفتى سه‌ره‌كى شه‌وى پێشووى یانه‌ى مه‌له‌گه رِێكخستنى هه‌ل نه‌بوو، به‌ڵكو نا جێگیربوون به‌وه‌ى دواین له مه‌سه‌ى تۆپه‌كان چۆن له تۆرِى گۆڵى دژ توند بكه‌ن، یان گۆرِینه‌وه‌كانیان بۆ یه‌كلا نه‌ده‌كرایه‌وه. یاریزانه‌كانى به‌رشه، به تایبه‌تى (بۆسكێتس و ئینێستا و رِاكیتچ)، له ناوه‌ندى یاریگادا لاوازبوون گوشار بخه‌نه سه‌ر هه‌ڵگرى تۆپى به‌رانبه‌ر، له بێشكه‌ى یاریى خۆیانه‌دا، ئه‌وه جگه له‌وه‌ى ناجێگیرى به دڵى به‌رگرى یانه‌كه‌وه دیاره، به تایبه‌تى كه‌مترین چادوێرى هێرشكاره‌كانى تیپى مه‌له‌گه ده‌كرا.\nله گێمى دووه‌م، یاریزانه‌كانى به‌رشه‌لۆنه به خێراى چه‌ندین هێرشیان درووست كرد، كه‌چى له كه‌مترین كاتدا به‌بێ هیچ ده‌ست كه‌وتێك به شێوه‌یه‌كى شێتانه له‌كیس ده‌چوون. یاریزانه‌كانى بلوگرانه، له‌سه‌رى هاموویانه‌وه (لیۆ)، زۆر كه‌م له هێڵى پێشه‌وه ده‌مایه‌وه، یاخود زۆركه‌م تواناى ئه‌وه‌یان هه‌بوو به‌بێ تۆپ له‌و ناوچه‌یه خۆیان ون بكه‌ن. گۆڵه كه‌مه‌كانى چه‌ند یاریى پێشووى یانه‌كه باوه‌رِ هێن نین، كه له كاتێكدا وه‌رزى رِابردوو تیپه‌كه زۆرترین گوشاره‌كانى، له لا ته‌نیشتى هێرشه‌وه ده‌كرد سه‌ر به‌رانبه‌ره‌كه‌ى، كه‌چى له‌م چه‌ند یارییه‌دا ئه‌و هێڵانه به ماناى وشه لاوازن.\nگه‌رِانه‌وه‌ى گرفتى هێرشبه‌رانى یانه‌ى به‌رشه‌لۆنه، چیرۆكێكه كۆتایى نایه‌ت. رِاهێنه‌ر ئینریكى، كێشه‌ى له‌گه‌ڵ نیماردا نیه، به‌ڵام ناشتوانێت هه‌ر كاتێك بیه‌وێت له یاریگاكه‌دا بیهێنێته‌وه ده‌ره‌وه، ئه‌وه‌ش بۆ خۆى وایكردووه یه‌كێك له شاباڵه‌كانى یاریى یانه‌كه به به‌رده‌وامى له ناوه‌وه‌ى یاریگا گومانى له‌سه‌ر بێت، یاخود نیمار، له‌و جۆره كه‌سانه‌یه له‌كاتى هاتنه ده‌ره‌وه‌ى كێشه بۆ نێو ستافى یه‌ده‌گ نشینه‌كان درووست ده‌كات. به هه‌رحاڵ، ئه‌وه‌ى باسكرا جۆرێكه له نا هه‌وسه‌نگى یاریى یانه‌ى بلوگرانه، هه‌روه‌ها به ئاستى یاریى تیپه‌كه‌یشه‌وه دیاره، رِه‌نگه له‌م جۆره یاریانه ئه‌و گرفتانه‌ى به رِوونى دیار نه‌بن، به‌ڵام قوتاربوون له یاریى یانه‌یه‌كى وه‌ك ڤالانسیا، كه برِى (100) ملیۆن یۆرى به یاریزان داوه، هه‌موو نارِوونیه‌كان ئاشكرا ده‌كه‌ن.


عوسمان ئەحمەدی, Author at هەوارگەی دڵا ن\nکاتێ موجتەبا میرزادە لەئۆرکێستری گەورەی رادیۆ ئیران دا بەشداری ئەکرد، لە نێو چل پەنجا ئامرازی مۆسیقا دا ڤیۆلۆنەکەی موجتەبا هاواری ئەکرد، وەک چۆن لە ئاسمان دا بڕێ ئەستێرە بەورشەترن لەوانی تر، ڤیۆلۆنەکەی موجتەباش دیار بوو و بەر گوێ دەکەوت.\nدەقی بابەتەکە ببینە …. من و موجتەبا میرزادە→\nPosted in بابەتی کۆن,کورتە باس و بیرەوەری\nدوو برا، دوو ئەستێرەی گەشی ئاسمانی ھونەر و مۆسیقای کوردی، حەسەن لە مۆسیقای ئیرانی دا کاری کردبوو و حوسەین لە مۆسیقای فەرەنگیدا.\nدەقی بابەتەکە ببینە …. من و حەسەن و حوسەینی یوسف زەمانی→\nمن کاک بوارم نەدیوە وە بە تەلەفون لەگەڵی قسەم کردووە. جێگایەتی، ئەگەر ئەم هەوڵ و تەقالایە کەلێنێ لە کەم و کوڕی فەرهەنگی کوردایەتی پڕ بکاتەوە وکەڵکێکی هەبێ بۆ دوا رۆژ، منەتی لە کاک بوار بزانم\nدەقی بابەتەکە ببینە …. من و بوار نوورەدین→\nکتێبی “پاوشای دەریاکان” لە چیرۆکە کۆنەکانە، کە بە زۆر زمان و بەزۆر شێوە نووسراوەتەوە.\nدەقە کوردی یەکەی، لە بەرنامەی “چیرۆکی شەوی” رادیۆ کوردی، لە ساڵی ١٣٥٠ دا بڵاو کراوەتەوە٠\nدەقی بابەتەکە ببینە …. پاوشای دەریاکان→\nدەقی بابەتەکە ببینە …. من و سەیید عەلی ئەسغەری کوردستانی→\nبۆ مەزرای ئاواتی من\nعێشق و وەفاداری\nدەقی بابەتەکە ببینە …. پەپوولەی ئازاد→\nPosted in زۆر بینراو,هۆنراوە و بەستە\t| Tagged عوسمان ئەحمەدی,گۆرانی کوردی\nنیوە شەوە و مانگە شەو بە تریفەیە و بە ورشە\nزیندوو بووەتەو لە دڵدا یادی ئەو رۆژە خۆشە\nدەقی بابەتەکە ببینە …. من و ئەو دڵدارە→\nPosted in زۆر بینراو,هۆنراوە و بەستە\nنەسیمەکەی ساردی پاییزی\nچ بێرەحمی، چ دڵ‌بەردی\nدەقی بابەتەکە ببینە …. نەسیمەکەی ساردی پائیزی→\nبەبری جەوان و مرۆڤی پیر\n“بەبری جەوان مرۆڤی پیر” داستانێکی کۆنە، کراوەتە کوردی بۆ مناڵان. ئەتوانن بیخوێننەوە و یا دای بگرن.\nدەقی بابەتەکە ببینە …. بەبری جەوان و مرۆڤی پیر→\nPosted in بەشی مناڵان,نووسراوە و کتێبی کوردی\nهاتی ئاواتی دێرین\nهاتی ئاواتی دێرین، قیبلەی دڵم لەلات بوو\nمونسم لە دووریی تۆ، یادی ئاخر نیگات بوو\nدەقی بابەتەکە ببینە …. هاتی ئاواتی دێرین→\nPosted in هۆنراوە و بەستە\t| Tagged عوسمان ئەحمەدی,گۆرانی کوردی\nهەرکە میکرۆفۆنیان هێنایە بەردەم تاهێر تەوفێق کە پەردەی دەنگی تاقی بکەنەوە و دەنگی هەڵێنا : شیرین بەهارە بەهاری شادان… کەمانچەژەن واقی وڕ ما و کتوپڕ وتی بەهارت پڕ گوڵ بێ، یاخوا ئەو دەنگەت هەموو کاتێ بزرنگێتەوە!\nدەقی بابەتەکە ببینە …. من و مامۆسا تاهێر تەوفێق→\nکتوپڕ دوکتۆرحسین علی مەلاح هەڵساوە سەرپێ و عەلی مەردانی لەئامێزگرت و وتی:\nدەقی بابەتەکە ببینە …. من و مامۆسا عەلی مەردان→\nسەد خۆزگە بێ ئەی چاو جوان، بەجاری جاران\nهەر تێکەڵ بووین بەجووت، سوبح و ئێواران\nدەقی بابەتەکە ببینە …. بێرەوە چاوجوان→\nPosted in هۆنراوە و بەستە\nدەقی بابەتەکە ببینە …. لایە لایە→\nدەرسێ بۆ چۆلەکە\n“دەرسێ بۆ چۆلەکە” داستانێکە باسی ئازادی ئەکا و کراوەتە کوردی بۆ مناڵانی ساوا . ئەتوانن بیخوێننەوە و یا دای بگرن.\nدەقی بابەتەکە ببینە …. دەرسێ بۆ چۆلەکە→


2020.07.12 - 20:46\nد.دۆستی نەجات بەرێوەبەرى نەخۆشخانەى هیوا لە سلێمانى بۆ چارەسەرى توشبووانى شێرپەنجە، دوای زیاتر لە پێنج ساڵ کارکردن لەو پۆستەدا دەستلەکارکێشانەوەى ڕاگەیاند.\nد.دۆستی لەهەژمارى خۆى لەفەیسبوک نوسیویەتى "هەلومەرجەکە چیتر لەزۆر ڕوەوە لەبارنیە بۆ جێبەجێکردنی ئاوات و خولیای زیاتر و بەو هۆیەوە نامەوێت لەشوێنێکدا کاربکەم کە تەنها رۆتینی رۆژانە بگوزەرێنم. دەستلەکارکێشانەوە باشترین بژاردەیە لەوەی کە نەتوانم مافی نەخۆش و پزیشک و کارمەندان دابین بکەم".\nئاماژەى بەوەشکردووە، "لە ئەزمونی پەرەپێدانی نەخۆشخانەی هیوا و خزمەتگوزاریەکانی شێرپەنجەدا زۆر هەوراز و دژواریمان بڕی بەڵام لەبەرئەوەی ژیانی نەخۆشەکانمان چەقی بیرکردنەوەی خۆم و هاوکارەکانم بوو، سەرئەنجام هیوا بووە نمرە یەکی عێراق و تەنانەت لەئاستی وڵاتانی پێشکەوتوو".\nد.دۆستی دەڵێت "ئەگەر روبەروبونەوەی شێرپەنجە و خزمەتگوزاریەکانی چارەسەر لە وڵاتانی پێشکەوتووی دنیا یەکجار سەخت بێت ئەوا لە هەرێمی کوردستاندا سەدان جار سەختتربووە، بەربەستەکان بێشوماربوون و لەژێر فشاری دەرونی هەزاران تراژیدیای ئینسانی و سنورداریی توانای خۆماڵی و ئاستەنگی جۆراوجۆردا شەو و رۆژ هەوڵماندەدا تاوەکو بەناوی (هیوا) بیرۆکەی نائومێدی لەم نیشتمانەماندا بسڕینەوە و دامەزراوەیەکی تەندروستی بین کە هیچی لەوڵاتانی پێشکەوتوو کەمتر نەبێت".\nئەوەشى خستوەتەڕوو، "هەر لە سەرەتاوە پلانی کورت مەودا و پلانی دوو ساڵە و پێنج ساڵەمان داڕشت و بەشی هەرەزۆری جێبەجێ کرا بەداخەوە کە هەلومەرجەکە چیتر لەزۆر ڕوەوە لەبارنیە بۆ جێبەجێکردنی ئاوات و خولیای زیاتر و بەو هۆیەوە نامەوێت لەشوێنێکدا کاربکەم کە تەنها رۆتینی رۆژانە بگوزەرێنم. دەستلەکارکێشانەوە باشترین بژاردەیە لەوەی کە نەتوانم مافی نەخۆش و پزیشک و کارمەندان دابین بکەم".\nوتەبێژ: تەنها 20 نەخۆش لە نەخۆشخانەى کۆرۆنا لە هەڵەبجە ماونەتەوە\n2020.07.20 - 21:22\n2020.07.06 - 08:24


وه‌زیری ته‌ندروستی بریتانیا: ڤاكسینه‌كانی ئێستا ناتوانن به‌ر له ڤایرۆسە نوێیەکەی كۆرۆنا بگرن\n09:04 - 26/11/2021\nوه‌زیری ته‌ندروستی بریتانیا رایگه‌یاند، ئه‌م ڤایرۆسه گۆڕاوه‌ی كۆرۆنا كه به‌هیچ شێوه‌یه‌ك ناچێته‌وه سه‌ر خێزانی كۆرۆنا، به‌هۆی ئه‌وه‌ی پڕۆتینی سپایك له پێكهاته‌ی ترشی RNAكه‌یدا هه‌یه، ئه‌گه‌ری بڵاوبونه‌وه و گوێزرانه‌وه‌ی زۆر زیاتره و ڤاكسینه‌كانی دیکە کە تا ئه‌مڕۆ له‌به‌رده‌ستدا هەن، ناتوانن به‌ر له‌و ڤایرۆسه شێوه‌گۆڕاوه بگرن.\nبەپێی CNBC، ساجید جاڤید، وه‌زیری ته‌ندروستی بریتانیا رایگه‌یاندوە، ئه‌گه‌رێكی زۆر له ئارادایه كه ئه‌و ڤاكسینانه‌ی كه تاوه‌كو ئێستا دژ به ڤایرۆسی كۆرۆنا دۆزراونه‌ته‌وه، نەتوانن ببنە رێگرێكی باش له‌به‌رده‌م ئه‌م شێوه گۆڕاوه‌ی ڤایرۆسی كۆرۆنا كه تازه سه‌ری هه‌ڵداوه.\nپڕۆتینی ڤایرۆسه گۆڕاوه‌کە ته‌نانه‌ت گۆڕانه‌كانی زۆر له ڤایرۆسی گۆڕاوی ده‌لتا زیاتره\nئاماژەی بەوەشکرد، ئه‌وه‌ی ده‌رباره‌ی ئه‌م شێوه گۆڕاوه ده‌زانن، ته‌نها ئه‌وه‌یه كه گۆڕانكاری زۆر به‌سه‌ر پڕۆتینی ڤایرۆسه‌كه‌دا هاتوه، به‌شێوازێك پڕۆتینی ڤایرۆسه گۆڕاوه‌کە ته‌نانه‌ت گۆڕانه‌كانی زۆر له ڤایرۆسی گۆڕاوی ده‌لتا زیاتره.\nله‌گه‌ڵ ده‌ركه‌وتنی ئه‌م ڤایرۆسه نوێیه‌دا، ئه‌گه‌رێكی زۆر له ئارادایه كه ئه‌و ڤاكسینانه‌ی كه له‌به‌رده‌ستماندان، نه‌توانن به‌رهه‌ڵستی ئه‌و شێوه گۆڕاوه بكه‌ن\nوه‌زیری ته‌ندروستی بریتانیا باسی لەوەشکردوە، "ئه‌وه‌ی جێگه‌ی سه‌رنج و تێڕامانی ئێمه‌یه، له‌گه‌ڵ ده‌ركه‌وتنی ئه‌م ڤایرۆسه نوێیه‌دا، ئه‌گه‌رێكی زۆر له ئارادایه كه ئه‌و ڤاكسینانه‌ی كه له‌به‌رده‌ستماندان، نه‌توانن به‌رهه‌ڵستی ئه‌و شێوه گۆڕاوه بكه‌ن".\nئه‌و شێوه گۆڕاوه‌ی ڤایرۆسی كۆرۆنا جۆره پڕۆتینێكی تێدایه به‌ناوی پڕۆتینی سپایك، كه پڕۆتینێكی ته‌واو نامۆیه به‌خێزانی ڤایرۆسی كۆرۆنای شێوه تاج\nله‌لای خۆشیه‌وه ئاژانسی ئاسایشی ته‌ندروستی بریتانیا بڵاویکردەوە، "ئه‌و شێوه گۆڕاوه‌ی ڤایرۆسی كۆرۆنا كه به (B.1.1.529) ناسراوه، جۆره پڕۆتینێكی تێدایه به‌ناوی پڕۆتینی سپایك، كه پڕۆتینێكی ته‌واو نامۆیه به‌خێزانی ڤایرۆسی كۆرۆنای شێوه تاجی، چونكه ئه‌و پرۆتینه‌ی كه ڤاكسینی كۆرنای لێدروستكراوه، ناتوانێت دژ به‌م پڕۆتینه بوه‌ستێته‌وه".\nپاش ئه‌وه‌ی زانایان و پزیشكان له ئه‌فریقیا زانیاریاندا له‌سه‌ر ئه‌وه‌ی كه ڤایرۆسی كۆرۆنایان له‌و وڵاته دۆزیوه‌ته‌وه كه شێوه‌ی گۆڕاوه به‌هیچ شێوازێك ناچێته‌وه سه‌ر خێزانی كۆرنا و هاوتاكانی، به‌و هۆیه‌شه‌وه، حكومه‌تی بریتانیا دەرگای سنوره‌كانی به‌ڕوی شه‌ش وڵاتی ئه‌فریقادا داخست و ڕێگری له هاوڵاتیانی وڵاته‌كه‌شی كرد له سه‌ردانكردنیان بۆ زۆربه‌ی وڵاتانی ئه‌فریقا.


گشتاندنی ژمارە (4) ساڵی (2016) – بەِرێوەبەرایەتی نشینگەی سلێمانی\nگشتاندنی ژمارە (4) ساڵی (2016)\nكتب في:2016/01/07 870 جار خوێندراوه‌ته‌وه\nبابەت / وەرگرتنی بڕی(25000) بیست و پێنج هەزار دینار لە هاوڵاتیانی وڵاتی ئێران لە کاتی هاتنە ژوورەوەیان بۆ ناو هەرێمی کوردستان\nیەکەم / ئاماژە بە نوسراوی وەزارەتی ناوخۆ / بەڕێوەبەرایەتی گشتی دیوان / بەڕێوەبەرایەتی کارگێڕی ژمارە (27338) لە بەرواری (22/12/2015) و نوسراوی بەڕێوەبەرایەتی گشتی ڕەگەزنامەی هەرێمی کوردستان / ژمێریاری ژمارە (33) لە بەرواری (3/1/2016) ، بڕیار درابە :\nوەرگرتنی بڕی (25000) تەنها بیست و پێنج هەزار دیناری عێراقی لەهەر هاوڵاتیەکی ئێرانی بەرامبەر بەهاتنە ژوورەوەیان بۆ ناو هەرێمی کوردستان و ئەم بڕە پارەیە وەردەگیرێت لەلایەن بنکەی نشینگەکان لە خاڵە سنوریەکان .\nئەم رسوماتە دەخرێتە سەر ئەژمێری داخراوی هەر سێ بەڕێوەبەرایەتی نشینگەی (هەولێر سلێمانی دهۆك)و تۆماردەکرێت بەشێوەی داهاتی کۆتایی .\nهەڵوەشاندنەوەی مەرجی (4) چوار جار سەردانی کردن لە ماوەی ساڵێکدا بۆ ئەوانەی کە بڕگەی (1)ی سەرەوە دەیانگرێتەوە واتا ئازادن لەوەی کەوا چەندجار سەردانی هەرێمی کوردستان دەکەن .\nدووەم / ئەم بڕیارە سەرجەم هاوڵاتیانی وڵاتی ئێران دەگرێتەوە کە بە (پاسپۆرت – پسوڵەی سەردان) سەردانی هەرێمی کوردستان دەکەن .\nسێیەم / کار بەڕێنمایی ژمارە (49) ساڵی (2014)ی بەڕێوەبەرایەتیمان و هەموارەکەی ناکرێت لە بەرواری دەرچوونی ئەم نوسراوەوە .\nپاشکۆی یەکەمی گشتاندنی ژمارە (4) ساڵی (2016)\nپاشكۆی دووه‌می گشتاندنی ژماره (4) ساڵی (2016)\nپاشكۆی سێیه‌می گشتاندنی ژماره (4) ساڵی (2016)


UoS - CoE - NEWS & EVENTS 2018\nفۆرم و ڕینمایی پێویست بۆ مامەڵەکان\nUoS - CoE\nPOSTGRADUATE NEWS & ANNOUNCEMENTS\nWEBSITE & MEDIA UNIT\nTEACHING & QUALITY ASSURANCE COMMITTEE\nNEWS & EVENTS of 2018\ncourse on : Solar Energy\nئەم خولە لەلایەن ڕوانگە فاوندەیشن دەکرێتەوە. ناونووسین بەردەوامە بۆ ئەم خولە کە زیاتر بۆ ئەندازیاران و ئەو کەسانەیە کە کارەکانیان نزیکن لەبواری خولەکەوە، بەتایبەتی ئەندازیاریانی میکانیک یان هەر کەسێکی تر کە زانیاری و پێشینەی هەیە لەسەر سۆلار .\nئەم خولە بۆ ماوەی ٦ رۆژە و لە هەر ڕۆژێکدا ٥ کاتژمێر وانە دەخوێنرێت وە بەبێ بەرامبەرە، نانی نیوەڕۆ و کرێی هاتوچۆ سەرف دەکرێت. خولەکە لە هۆتێل تایتانیک بەڕێوەدەچێت. شایانی باسە کە لە کۆتایی خولەکەدا بەژداربوان بڕوانەمە وەردەگرن وە پاشان ئۆفەری ئیشیان پێدەدرێت کە دووبارە بتوانن هەمان خول بڵێنەوە. هەرکەسێک خوازیارە با پەیوەندی بکات بە ژمارە مۆبایلی 0751 010 1665 یەوە، کاتی پەیوەندی کردن ٨:٣٠ بۆ ٤:٣٠ ی ئێوارە دەبێت. تێبینی ژمارەی بەژداربوان دیاری کراوە، تەنها ٢٠ کەس وەردەگیرێت.\nپڕۆژەی هەواری زانکۆ\nکۆڵێجی ئەندازیاری زانکۆی سلێمانی، ڕۆژی ٥ شەممە کاتژمێر ٢ ی پاش نیوەڕۆ، هەڵدەستێت بە ڕێکخستنی ئیڤێنتێک بە ئامادەبوونی ژمارەیەک لە ئەندازیار و کەسایەتی دیاری شاری سلێمانی و مامۆستایانی کۆلێجی ئەندازیاری و کەناڵەکانی ڕاگەیاندن بە مەبەستی نمایشی پڕۆژەی هەواری زانکۆ کە یەکێکە لە پڕۆژەکانی کۆلێجی ئەندازیاری و خوێندکارەکانی. داوا لە مامۆستایان و خوێندکارانی کۆلێژی ئەندازیاری ئەکەین بەشداری بکەن لە ئیڤێنتەکەدا.\nThe (Department of Architecture Engineering/University of Sulaimani) and (Sulaimani Polytechnic University) successfully hosted the 1st international conference on the development in architecture under the theme Toward a New Local Architecture .\nThe event was held at Grand Millennium Hotel of Sulaimani on 14-15 November 2018. The conference hosted a very well-knows pioneers in the field to give their speech as keynote speakers. The scientific committee selected 30 researches to be presented at the event which covered the following topics:\nUrban Design in Historic Cities.\nVernacular Architecture & Sustainable Design.\nCritical Regionalism & Architectural Identity.\nNew Trends in Architectural Conservation.\nContemporary Architecture & Heritage in Kurdistan Region.\nSarai Building in Sualimani City.\nContextual Architecture Workshop\nپێشکەش کرددن بۆ خۆێندنی باڵای دکتۆرا بە سیستمی (سپلیت سایت) لە بوارەکانی ئەندازیاری کارەبادا\nئاماژە بە نووسراوی ژمارە ٣٢ لە ڕێکەوتی ٢٠١٨/٨/٨ سەرۆکایەتی زانکۆی سلێمانی / کۆلێجی ئەندازیاری / بەشی کارەبا.\nکۆلێجی ئەندازیاری لە زانکۆی سلێمانی ئاگاداری سەرجەم هەڵگرانی بڕوانامەی ماستەر دەکات کە لە دەزگاکانی خوێندنی باڵان بە تایبەتی لە زانکۆی سلێمانی و خوازیاری پێشکەش کرددن بۆ خۆێندنی باڵای دکتۆرا بە سیستمی (سپلیت سایت) لە بوارەکانی ئەندازیاری کارەبادا با سەردانی یەکەی خۆێندنی باڵا بکەن لە کۆلێجی ئەندازیاری لە کەمپی نوێی زانکۆ بە مەبەستی وەرگرتنی فۆرم و مەرجەکانی پێشکەش کردن ، دوا ڕۆژ بۆ گەڕاندنەوەی فۆرم کۆتایی دەوامی فەرمی لە ڕۆژی پێنج شەممە ڕێکەوتی ٢٠١٨/٩/١٣.\nتێبینی١: پێویستە خوازیار پسپۆری بروانامەی بەکالوریوس و ماستەر تەواوکەری ناونیشانی پرۆپۆزەڵەکەبێ (واتە لە پسپۆری Power Engineering) بێ.\nتێبینی٢: پێویستە خوازیارتێکرای نمرەی بەکالوریوسی لە ٦٠% کەمتر نەبێ و تێکرای نمرەی ماستەری لە ٧٠% کەمتر نەبێ.\nWorkshop: Data Analysis (شیکاری داتا)\nلە درێژەی چالاکیە زانستیەکانی پشووی هاوینەی بەشی ئەندازیاریی شارستانی – زانکۆی سلێمانی ، ڕۆژانی دوو شەممە و چوار شەممە بەرواری 16 و 2018/07/18 بە سەرپەرشتی بەڕێز (دکتۆر یاسین احمد) پسپۆڕی Water Resources Engineering ۆرکشۆپێک بۆ خوێندکارانی دکتۆرای بەشی شارستانی ئەنجامدرا. هەروەها ۆرکشۆپەکە زیاتر دەوڵەمەندکرا بە بەشداریکردنی بەڕێز )پڕۆفیسۆر دکتۆر محمد ڕووف.\nلە وۆرک شۆپەکەدا گرنگی زانستی Data Analysis ڕوونکرایەوە و کورتەیەک دەربارەی باکگراوندە تیۆریەکان پێشکەش کرا ، هەروەها چەند نمونەیەکی پڕاکتیکی RegressionAnalysis بە بەرنامەی Minilab ئەنجامدرا، هەروەها تیشک خرایە سەر باشترین Methodology بۆ هەڵبژاردنی گونجاوترین هاوکێشەی ماتماتیکی بە مەبەستی بەدەستهێنانی باشترین مۆدێل بۆ داتای بەردەست.\nزانستی ( شیکاری داتاکان) ڕۆڵی زۆر گرنگی لە زۆربەی زانستەکانی جیهاندا هەیە ، بە شێوازێک دەتوانرێت بە کەمترین کات و بە کەمترین ماندوو بوون و بە کەمترین تێچوون هاوكێشەی زۆر بەهێز پێشکەش بکرێت بۆ پیشبینی و چارەسەری کێشە و بابەتە زانستی و ئەندازیاریەکان.\nدەستخۆشی بۆ بەڕێز دکتۆر یاسین و هیوای سەرکەوتن بۆ سەرجەم مامۆستایان و خوێندکارانی دکتۆرای بەشی ئەندازیاری شارستانی.\nToward a New Local Architecture (2018) Conference\nبەشی تەلارسازی زانکۆی سلێمانی لەگەڵ زانکۆی پۆلیتەکنیکی سلێمانی هەڵدەستن بە رێکخستن و کردنەوەی یەکەمین کۆنفرانسی نێوەدەوڵەتی تەلارسازی لە هەرێمی کوردستاندا لە ژێر ناونیشانی (بەرەو تەلارسازییەکی خۆماڵی نوێ -Toward A New Local Architecture-) و خۆشحاڵن بە بانگهێشت کردنی گشت دامودەزگا حکومییەکان و کەرتی تایبەتی ناوخۆییەکان و نێودەوڵەتییەکان بۆ بەشداری کردن لەم کۆنفرانسەدا.\nThe (Department of Architecture Engineering/University of Sulaimani) and (Sulaimani Polytechnic University) are pleased to invite all governmental, private, local and international institution to attend and participate in its 1st international conference on the development in architecture under the theme Toward a New Local Architecture to contribute with researches and visions focusing on local architecture and relevant fields and specialities.\nFor more information regarding the conference visit the following link: https://lac2018.univsul.edu.iq/\nArchitecture Department Seminars (2017-2018)\nDuring the months of January-February and April-May the following seminars were presented in the Architecture department:\nThe effect of walkability on a sustainable university campus by Wrya Sabir (28 Jan 2018)\nContextual Architecture by Ahmed Qadir (28 Jan 2018)\nAntonio Gaudi by Dr. Sirwan Ali (30 Jan 2018)\nLa Sagrada Familia by Dr. Sirwan Ali (30 Jan 2018)\nAn Overview on GIS and its use in Architecture by Nabaz Gharib (30 Jan 2018)\nThe historical metaphors in the design of Baghdad University by Mayada Hikmat (3 Feb 2018)\nFloor Area Ration as a criteria of housing policy by Ako Noory (3 Feb 2018)\nThe role of Street-scape in Urban Design (part 1 and 2) by Hawar Taha (5 Feb 2018)\nPerformance Analysis of an Earth tube heat exchange for winter heating by Dr. Sirwan Ali (7 Feb 2018)\nThe urban morphology of an area and its addition by Kani Muhammed, Chro Abdullah, Sherko Kadir (7 Feb 2018)\nپرۆژەی کلتورە کارگەی جگەرەی سلێمانی by Shirwan Ali (7 Feb 2018)\nWriting Methodology by Dr. Abdullah Al-Tayib (10 Feb 2018)\nالعزل الحراري في الابنیة by Dr. Chia Hussein (10 Feb 2018)\nReviving the Great Mosque in Sulaimaniyah by Banaz Nasraddin (26 April 2018)\nاثر اللون في البعد النفسي لمستخدمي الفضاءات الداخلية للمستشفیات by Fouad Jalal (29 April 2018)\nRenzo Piano - An overview to his work by Mayada Hikmat (29 April 2018)\nArchitecture at Night by Dr. Raz Saeed (30 April 2018)\nBetween Ainfield and Highbury by Hendren Hamid (30 April 2018)\nGIS for management by Nabaz Gharib (1 May 2018)\nConservation/Rehabilitation decisions for the housing properties in Kreuzberg by Ari Nihad (1 May 2018)\nThe Shard building by Renzo Piano by Mayada Hikmat (2 May 2018)\nPost-tensioned Slab by Bamo Ahmad (2 May 2018)\nTjibaou Cultural Center by Mayada Hikmat (3 May 2018)\nGoogle Class by Sherko Kadir (3 May 2018)\nعزل الصوت في الابنیة by Dr. Chia Hussein (3 May 2018)\nاثر الاختراق البصري في المسکن الإسلامي التقلیدي في السلیمانیة by Kani Muhammed (17 May 2018)\nتأثیر استخدام العناصر التراثیة في العمارة المعاصرة by Kani Muhammed, Hawar Taha, Hendren Hamid (17 May 2018)\nCall for Application: Master Students Exchange Program (UoS and BtU 2018-2019)\nSeminar: Planning and Construction of Major Building Projects\nSeminar: Airport Planning and Management\nلە چوارچێوەی کار و چالاکیەکانی کۆلێجی ئەندازیاری و بە مەبەستی بەهێزکردنی پەیوەندی وهەماهەنگی نێوان کۆلێجی ئەندازیاری و فرۆکەخانەی نێودەوڵەتی سلێمانی، کۆلێجی ئەندازیاری لە زانکۆی سلێمانی هەڵدەستێت بە سازکردنی سیمنارێک کە پێشکەش دەکرێت لە لایەن بەڕێز بەرێوەبەری گشتی فرۆکەخانی نێودەوڵەتی سلێمانی\nئەندازیار: طــاهــر عبــدالله قــادر\nشوین: زانکۆی سلێمانی/ کۆلێجی ئەندازیاری - هۆڵی کۆلێجی ئەندازیاری\nڕێکەوتی دووشەممە ٢٠١٨/٤/٣٠ كـات ١٠:٣٠ سەرلە بەیانی.\nهاتنتان مایەی خۆشحاڵیمانە\nڕاگرایەتی کۆلێجی ئەندازیاری / زانکۆی سلێمانی\nوۆرکشۆپی کاریگەری بومەلەرزە لەسەر بەنداوی دەربەندیخان و چۆنیەتی جارەسەرکردنی\nەسەرپەرشتی ڕاگرایاتی کۆلێژی ئەندازیاری و بە ئامادەبوونی مامۆستایان و خوێندکاران و ئەندازیارانی بەنداوی دوکان و بەنداوی دەربەندیخان و مامۆستایانی زانکۆی کۆمار و ئەندازیارانی فەرمانگەکانی شاری سلێمانی، بەشی ئاودێری کۆلێژی ئەندازیاری هەستا بە ئەنجامدانی ۆرکشۆپێک بەناونیشانی:\n"کاریگەری بومەلەرزە لەسەر بەنداوی دەربەندیخان و چۆنیەتی جارەسەرکردنی"\nبەرنامەی ۆرکشۆپەکە بەم شێوەیە بوو:\nسەرەتا دەسپێک و ساتێک وەستان بۆ بەرز ڕاگرتنی گیانی شەهیدان پاشان ووتەی بەخێر هاتن لەلایەن ڕاگری کۆلێژی ئەندازیاری بەڕێز د. سیروان و پاشان سیمینارەکان بەم شێوەیە پێشکەش کران:\n١. Earthquake induced deformations in embankment dam\nلەلایەن بەڕێز د. ئومێد سەعید مامۆستا لە بەشی ئاودێری\n٢. کاریگەری بومەلەرزەی 12-11-2017 لەسەر بەنداوی دەربەندیخان\nلەلایەن بەڕێز عەبدوڕەحمان خانی بەڕێوەبەری بەنداوی دەربەندیخان\n٣. Deformation in Darbandikhan dam\nلەلایەن بەڕێز د. یونس شێخانی لە بەشی شارستانی\n٤. Treatment of Darbandikhan dam after the earthquake\nلەلایەن بەڕێز د.کاوە زیدان لە بەشی ئاودێری\n٥. کاریگەری بومەلەرزە لەسەر وێستگەی کارەبای بەنداوی دەربەندیخان\nلەلایەن بەڕێز م. سەردار محمد لە بەشی کارەبا\nشایانی باسە ۆرکشۆپەکە بە سوپاسەوە بە هاوکاری ڕێکخراوی گەشەپێدانی ئەکادیمی سازدرا.\nبۆ بینینی فایلی سیمینارەکان سەردانی ئەم لینکە بکەن: https://bit.ly/2HOgwBe\nدیبەیتی بەشی ئاودێری\nخۆشحاڵین بەئامادەبونتان بۆ وۆرکشۆپی کۆلێژی ئەندازیاری بەشی ئاودێری کە بە هاوکاری ڕێکخراوی گەشەپێدانی ئەکادیمی دەسازێت بەناونیشانی:\nپێشکەشکردنی بەڕێزان : [ د. ئومێد سەعید ، بەڕێوەبەری بەنداوی دەربەندیخان -عەبدوڕەحمان خانی، م. سەردار محمد، د.کاوە زیدان، د. یونس مستەفا ]\nشوێن : هۆڵی سیمیناری کۆلێجی ئەندازیاری\nکات : 2:30 پاش نیوەڕۆ\nرێکەوت : 24-4-2018\nWorkshop: Move & Mobility (24/04/2018)\nهەردوو کۆمپانیای Move & Mobility و View Pioneer بە هەماهەنگی لە گەڵ زانکۆی سلێمانی\_ کۆلێجی ئەندازیاری هەڵدەستن بە سازکردنی وۆرکشۆپێک بۆ تەواو بوونی ماستەرپلانی (١٠ ساڵەی) ترافیکی قەزای دەربەندیخان لە گەڵ ڕاگەیاندنی دەست پێکردنی ماستەر پلانی (١٠ ساڵەی) ترافیکی ناحیەی عەربەت\nشوێن : هۆڵەکانی کۆلێجی ئەندازیاری\nکات : 9:30 سەرلە بەیانی\nرێکەوت : ٢٠١٨/٤/٢٤\nپێشانگەی ساڵانەی بەشی تەلارسازی ٢٠١٨\nبەشی تەلارسازی - کۆلێجی ئەندازیاری لە زانکۆی سلێمانی هەڵدەستێت بە سازکردنی پێشانگای ساڵانەی تەلارسازی لە هۆڵەکانی بەشی تەلارسازی - نهۆمی دووەم ، لە کاتژمێر ١١:٠٠ سەرلەبەیانی لە رۆژانی دوو شەممە و سێ شەممە ڕێکەوتی ١٦-١٧\_٤\_٢٠١٨.\nخۆشحاڵدەبیین بە ئامادەبوونتان.\nسەرۆکایەتی بەشی تەلارسازی\nخولى ناسينى جۆرەكانى كەسايەتى لە كار و پيشەى ئەندازياری به پێوانەى مايريز بريكسى ئەمريكی\nبفەرموون لەگەڵ برۆشەرى خولى (ناسينى جۆرەكانى كەسايەتى له كار و پيشەى ئەندازيارى بە پێوانەى مايريز بريكسى ئەمريكى\nله كاتي بوونى خواست و ئارەزووى بەشدارى بوونى سەر بەخۆ لەهەر بەشيكى ئەندازيارى له كۆليج، واته خوێندكارى بەشەكانى ترى تيا نەبێت و بتوانى گروپێكی 20-30 خوێندكار پێك بهێنیت لەگەڵ رەزامەندى سەرۆكايەتى بەشەكەى سەرپەرشتياری خول لارى نى يه لە ووتنەوەى خولەكە لە وادە و شوينيكی تردا.\nزۆر سوپاس بۆ هەموو هاوكارى يەكتان\nIrrigation Dept. Seminars (2017-2018) [Pt. 2]\nThe following seminars are presented at Irrigation department from (Feb 2018 to March 2018):\nIntroduction of Intelligence by Mr. Burhan Hama Sharif\nJobs and Career for Engineers with Multiple Intelligences by Mr. Burhan Hama Sharif\nڕێنمایەکانی پڕۆسەی دڵنیایی جۆری فێرکردن by Dr. Haveen Muhammad Rashid\nStructural Behavior of Ferro-cement Panel Exposed to Fire, by Dr. Atta Shex Kareem\nDestructive and Non Destructive Strength Evaluation of Concrete Exposed to Fire by Dr. Atta Shex Kareem\nکۆنفرانسی نێودەوڵەتی ئەندازیاری شارستانی و کۆمپیوتەر IEC2018\nبەشداریکردن لە کۆنفرانسی نێودەوڵەتی ئەندازیاری شارستانی و کۆمپیوتەر IEC2018\n4th International Engineering Conference on Developments in Civil & Computer Engineering Applications\nچوار مامۆستای بەشی شارستانی کۆلێجی ئەندازیاری/زانکۆی سلێمانی بەشداریان کرد لە کۆنفرانسی نێودەوڵەتی زانکۆکانی ئیشك و پۆڵیتەکنیکی ھەولێر لە ڕۆژەکانی ٢٦-٢٧//٢//٢٠١٨ لە شاری ھەولێر بە ٣ توێژینەوە بەم شێوەیەی لای خوارەوە\n١- د. یاسین احمد حمەامین بە توێژینەوەیەك بەناونیشانی\nHeavy Metal Pollutant Load from a Major Highway- Sulaimani City.\n٢-د. چرۆ حیدر احمد، د. ھەردی کمال کریم، د. ھیرش محمد مجید بە توێژینەوەیەك بە ناونیشانی\nAn Evolutionary Model for Optimizing Rail Transit Station Locations\n٣-ئە. ئاڵێ عبدالرحیم حسین، د. یونس محمد علی بە توێژینەوەیەك بەناونیشان\nPrediction of Cbr and Mr of Fine Grained Soil Using Dcpi.\nتوێژینەوەکان لە وێبسایتی کۆنفرانسەکە لەم لینکەی خوارەوە بەردەستن\nیەکەمین سیمپۆزیەمی پەیپەرە نایابەکان بۆ ساڵی ٢٠١٧\nبەناوی ڕاگرایەتی کۆلێجی ئەندازیاری و سەرجەم مامۆستایانەوە پیرۆزباییەکی گەرم لەو مامۆستایانەی کۆلێجی ئەندازیاری ئەکەین کە خەڵاتی باشترین توێژینەوەی زانستییان بۆ ساڵی ٢٠١٧ پێبەخشرا لەلایەن ڕێکخراوی کەیساین بۆ توێژینەوەی زانستی بەم رانکینەی خوارەوە:\nد. ئاراس صابر امین\nبەشی ئەندازیاری کارەبا\nد. ئازاد عبدالقادر محمد\nد. نهاد بهاءالدین صالح\nبەشی ئەندازیاری ئاودێری\nد. احمد صالح محمد\nشایانی باسە زۆرێکی کە لە مامۆستایانی کۆلێجەکەمان بڵاوکراوەیان هەبوو لە جۆرناڵە جیهانییەکان، بەڵام لەبەر ئەوەی کە ئەم ڕێکخراوە بە فەرمی ئاگاداریان نەکردبووەنەوە بڵاوکراوەکانیان نەناردبوو بۆ هەڵسەنگاندن.\nناونیشانی گشت (نامەی دبلۆمی باڵا ، ماستەر ، دکــتـۆرا) ی کۆلێجی ئەندازیاری\nIrrigation Dept. Seminars (2017-2018) [Pt. 1]\nThe following seminars were presented at the Irrigation department from Dec. 2017 to Jan. 2018:\nCorrelation of Consistency and Compressibility Properties of Soils in Sulaimani City by Dr. Nihad Baban\nA Novel technique to increase the load capacity of the steel pipe pile by Dr. Nihad Baban\nWater hammer phenomenon by Mr. Farouk Abdullah\nMembrane bioreactor technology by Mr. Farouk Abdullah\nLight pollution in Sulaimani by Mr. Farouk Abdullah\nForestation and Deforestation by Mr. Farouk Abdullah\nContinuous Reinforced Concrete Pavement (CRCP) by Mr. Aso Abdulghafur\nPavement Distresses Flexible Pavement by Mr. Aso Abdulghafur\nSeminars: Architecture Dept. (Jan-Feb 2018) [UPDATED]\nWe would like to inform you about the following seminar at the Architectural Engineering Department:\n> Performance Analysis of an Earth Tube Heat Exchanger for Winter Heating in Erbil\nPresenter: Dr. Sirwan Ali Saleh\nDate: Wed. 7/2/2018\n> The Urban Morphology of an Area and its Addition - The Old Telecom Site in Berlin\nPresenter: Mrs. Kani Muhammed\n> پروژەی كلتوری كارگەی جگەرەی سليمانی\nPresenter: Mr. Shirwan Ali Hamakhan\n> The Role of Street Scape in Urban Design, Berlin City [part one]\nPresenter: Mr. Hawar Taha Tofiq\nDate: Mon. 5/2/2018\n> The Role of Street Scape in Urban Design, Sulemani City [part two]\nPresenter: Mr.Hawar Taha Tofiq\n> Floor Area Ratio As a Criteria of Housing Policy\nPresenter: Mr. Ako Noory Shari\nDate: sat. 3/2/2018\n> The Historical Metaphors in The Design of Baghdad University\nPresenter: Mrs. Mayada Hikmat yosuf\nDate: Thu. 1/2/2018\n> Antoni Gaudi\nPresenter: Dr.Sirwan Ali Saleh Rasha\nDate: Tue. 30/1/2018\n> An Overview on GIS and using it in Architecture Field: Site Selection as as Example\nPresenter: Mr.Nabaz Gharib Mohammed\nکاری پێکەوەیی ئاسۆی پێشخستنی شارە\nۆرک شۆپی (سیتی لاب) لەژێر ناونیشانی کاری پێکەوەیی ئاسۆی پێشخستنی شارە لە هۆڵی سیمینارەکانی کۆلێجی ئەندازیاری لە ڕێکەوتی ٢٣/١/٢٠١٨ بەئامادەبوونی سەرۆکی زانکۆی سلێمانی و ژمارەیەکی بەرچاوو لە بەڕێوەبەرو سەرۆکی دام و دەزگا حکومییەکانی شاری سلێمانی وە کۆمەڵێکی زۆری ئەندازیار و مامۆستا و خوێندکار بەسەرکەوتووی بەڕێوە چوو\n© Copyrights 2021 University of Sulaimani. All rights reserved\nBy: Hendren Hamid Abdulrahman - Media and Website Team/ College of Engineering\nUniversity of Sulaimani/ Kirkuk Road/ Sulaymaniyah/ Kurdistan Region of Iraq\n+964(0)748 061 0881


مەرجەكانی بۆ پشتگیری لەپرۆسەكە خستەڕوو\nبەرهەم ساڵح پەیامێك لەسەر پرسی سەربەخۆیی‌و ڕێفراندۆم بڵاودەكاتەوە\n19/09/2017 7109 جار خوێندراوه‌ته‌وه\nبەرهەم ساڵح، پەیامێكی لەسەر پرسی سەربەخۆیی‌و ڕێفراندۆم بڵاوكردەوە، كە تێدا مەرجەكانی بۆ پشتگیركردنی لەپرۆسەكە راگەیاندووە.\nبەرهەم ساڵح، ئەمڕۆ سێ شەممە پەیامەكەی بڵاوكردووەتەوە، كە تێدا هاتووە: "هیچ گومانی تێدا نییە، گەلی كوردستان خاوەنی مافی دروستكردنی دەوڵەتی سەربەخۆی خۆیەتی، بێدوودڵی دەنگی من‌و هاودیدەكانمان، لەگەڵ دەنگی زۆرینەی گەلی كوردستان، بۆ سەربەخۆییە".\nبەرهەم ساڵح راشیگەیاندووە، بەڵام "دەسەڵاتی باش‌و دادپەوەر، حوكمڕانی باش، ئامڕازی بەجێگەیاندنی سەربەخۆییە، ستەمكاری‌و لەدەستدانی متمانەی هاووڵاتی بەحوكمڕانی سەرچاوەی هەڕەشە‌و مەترسین بۆ سەربەخۆیی".\nناوبراو جەختیشیكردووەتەوە، كە بێگومان بەڵێی "ئێمە بۆ سەربەخۆیی پێداگریشە لەسەر حوكمڕانی باش‌و دادپەروەری خزمەتگوزاری هاووڵاتییان، پێداگرییە لەسەر یەكخستنی هێزی پێشمەرگەو دامەزراوەكانی حوكمڕانی دیمكراتی".\nبەرهەم ساڵح هەروەها رایگەیاندووە "بڕواشمان وایە، لەم ڕوەوە بڕیاڕی ژیرو مەدروس، دایەلۆگ لەگەڵ بەغداو دراوسێكان‌و كاركردن لەسەر كۆمەڵگەی نێودەوڵەتی پێویستە، بۆ ئەوەی سەربەخۆیی كوردستان ببێتە مایەی خۆشگوزەرانی‌و ئاشتەوایی بۆ گەلی كوردستان‌و بۆ ناوچەكە".\nبەرهەم ساڵح، باسی لەوەش كردووە، سەربەخۆیی تەنیا بۆ ئەم نەوەیە نییە، گەنجانی ئەم وڵاتەو نەوەكانی داهاتوو لەگەڵ ئاكامی بڕیاڕی ئەمڕۆمان دەژین، بۆیە دەبێت بە بەرپرسیارییەتییەوە هەنگاوبنێین، دایەلۆگ‌و تیگەیشتنمان لەگەڵ گەلانی دراوسێ پێویستە بۆ دورخستنەوەی كوردستانی ئەمڕۆو ئایندەیە لەئاشووب‌و شەڕ".\nقسەكانی بەرهەم ساڵح لەكاتێكدایە، كە بەم دوایانە ناوی قەوارەیەكی سیاسی بەناوی "هاوپەیمانی بۆ دیموکراسی و دادپەروەری" لەكۆمسیۆن تۆماركرد، بۆ ئەوەی بەشداری لەهەڵبژاردنەكانی داهاتوو لەعێراق‌و هەرێم بكات.


شاسوار عەبدولواحید دەستبەسەر کرا\nئەمڕۆ پێنجەشممە 16/05/2019، شاسوار عەبدولواحید، سەرۆکی جوولانەوەی نەوەی نوێ، بە تۆمەتی خراپ بەکارهێنانی ئامێرەکانی پەیوەندیکردن، چووە بەردەم دادوەری لێکۆڵینەوە.\nرۆژی سێشەممەی رابردوو، دادگای لێكۆڵینه‌وه‌ی ئاسایشی گشتیی سلێمانی، فه‌رمانی ده‌ستگیركردنی بۆ شاسوار عه‌بدولواحید، سه‌رۆكی جووڵانه‌وه‌ی نه‌وه‌ی نوێ ده‌ركرد، ئەمڕۆش سەرۆکی جووڵانەوەی نوێ لە پۆستێکی فەیسبووکدا رایگەیاند، ئەو ئامادەیە بچێتە بەردەم دادگا.\nدوای لێکۆڵینەوە لەگەڵی، دادوەری لێکۆڵەر بڕیاری دا، شاسوار عەبدولواحید دەستگیر بکرێت، بەڵام فراکسیۆنی نەوەی نوێ لە کۆنگرەیەکی رۆژنامەوانیدا لەبەردەم دادگای سلێمانی رایگەیاند، لە دانیشتنی یەکەمی دادگاییەکەدا، شاسوار عەبدولواحید هەموو ئەو تۆمەتانەی رەت کردووەتەوە، کە ئاراستەی کراون.\nشاسوار عه‌بدولواحید، به مادده‌ی 2 له یاسای قه‌ده‌غه‌كردنی خراپ به‌كارهێنانی ئامێره‌كانی په‌یوه‌ندیكردن تۆمه‌تبار كراوه. ئه‌گه‌ر تۆمه‌ته‌كانی له‌سه‌ر ساغ ببنه‌وه، یاسا سزای به‌ندكردن له شه‌ش مانگ تا 5 ساڵ، یاخود غه‌رامه‌ی یه‌ك ملیۆن دینار كه‌متر نه‌بێت و له پێنج ملیۆن دیناریش زیاتر نه‌بێ، یان به یه‌كێك له‌و دوو سزایه، سزای ده‌دات.


Kurdipedia - خانەقین\n📊 記事 372,140 | 画像 58,199 | 書籍 10,788 | 関連ファイル 40,287 | 📼 Video 165 | 🗄 ソース 14,067 |\n🏰 خانەقین | 🏷 グループ: 場所 | 記事言語: 🏳 کوردیی ناوەڕاست\nخانەقین شارێکی کوردستانییە کەوتۆتە باشووری کوردستان، قەزایە و تائێستا سەربە پارێزگای دیالەیە. سنووری ئیدارەی خانەقین لەنێوان هێڵی پانیی (Latitude 343469 N) وە هێڵی درێژی (Longitude 454006 E). رووبەری ئیداریی 3915 کم2، و بەرزایی لە ئاستی دەریاوە 201 مەتر.\nقەزای خانەقین کەوتۆتە نێوان قەزای هەڵەبجە لە باکوورەوە. قەزای مەنەلی و شاخی حەمرین سنووری لە باشووردا دیاری دەکات. رووباری سیروان لە رۆژئاوا و سنووری عێراق و ئێران لە رۆژهەڵات. لە ساڵانی هەفتاکانی سەدەی رابردوو، ژمارەی دانیشتووانی بە 175000 کەس مەزەنە کراوە. بەڵام راستی ژمارەی دانیشتووانی نەزانراوە لە ئەنجامی تەقەلای حکومەتی عێراق بو گۆڕینی دیمۆگرافییای شارەکە.\nزۆربەی هەرە زۆری دانیشتووانی خانەقین کوردن و بە زاراوەی کەڵهوڕی و گۆرانی زمانی کوردی قسەدەکەن کە هەندێ جار، بە هەڵە بە فەیلی ناویان دەبردرێت. کوردی فەیلی زاڕاوەیەکی دیکەی زمانی کوردییان هەیە، ئەویش زاڕاوەی (لوڕی و لەکی)یه. زۆربەی دانیشتووانی باشووری خانەقین بەرەو شاری مەنەلی و بەدرەوجەسان لە بەشی ئێراق و ئیلام و کرماشان لە بەشی ئێران، لوڕن یا لەکن و بەو زاڕاوەیە قسەدەکەن. لە رووی ئایینییەوە ئیسلامن و بەشێکی زۆری شیعە مەزهەبن بەشەکەی دیکەش سوننە. بەشێکیش کاکەیی و سنجاوی. بێجگە لە کورد، ژمارەیەکی تورکمان، عەرەب، جوولەکە و مەسیحی و سابئی و مەندائی لە خانەقین دژین. لەبەر هەمەڕەنگی ئایینی و مەزهەبی پێکهاتەی دانیشتووانەکەی، ژمارەیەکی زۆری حوسەینیەی شیعە و مزگەوتی سوننەی تێدایە. کڵێسایەکی مەسیحی تییدایە. سیناگوگی جوولەکەکانیش تێدابوو، بەڵام لە ساڵانی دوای دامەزراندنی ئیسرائیل و دەرکردنی جوولەکەکان لە خانەقین، رووخێنرا.\nلە کتابی (المسالک و الممالک، أبو القاسم عبد اللە بن أحمد، بن خرداذابه/ ساڵی 300 هجری – 912ی میلادی مردووە) لاپەڕەی 3 و 7 ناوی خانەقین هاتووە وەک (طسوج-ناحیه) کە حەوت فەرسەخ لە جەلەولاو و شەش فەرسەخ لە قەسری شیسرینەوە دوورە.\n 📡 | 🏳 کوردیی ناوەڕاست | محەمەد جەهاد - ماڵپەڕی خانەقین\n➕ は、 （Hawrê Baxewan） Jul 23 2009 3:57PM上で追加しました\n✍ 最近の（Hawrê Baxewan）によって更新この商品： Jun 17 2018 11:35AM\n📷 写真ファイル 1.0.1 99 KB Jul 23 2009 3:57PM Hawrê Baxewan\n🖇 リンクされたアイテム: 75


وێنه‌ی ده‌زگیرانه‌كه‌ی بڵاوكرده‌وه – Knwe.org\nسەرەکی » هەمەڕەنگ » وێنه‌ی ده‌زگیرانه‌كه‌ی بڵاوكرده‌وه\nدانا حه‌ڵه‌بی وێنه‌ی ده‌زگیرانه‌كه‌ی بڵاوكرده‌وه\nدانا حه‌ڵه‌بی كچه هونه‌رمه‌ندی شۆخ‌و شه‌نگی لوبنانی رایگه‌یاند، شوی كردووه به عه‌بدولمنعه‌م عه‌مایری كه هونه‌رمه‌ندێكی سورییه‌و یه‌كه‌م وێنه‌ی خۆی ده‌زگیرانه‌كه‌شی له ئه‌كاونته‌كه‌ی خۆی له ئه‌نستاگرام بڵاو كرده‌وه.\nدوای بڵاوكردنه‌وه‌ی وێنه‌كه، هه‌ندێك له میدیاكان رایانگه‌یاند، گوایه عه‌بدولمنعه‌م ئه‌و هه‌واڵه‌ی به درۆ خسته‌وه، به‌ڵام هه‌ر له ئه‌نستاگرامدا ئه‌و دوو هونه‌رمه‌نده پێرۆزبایی زۆریان بۆ هات‌و ته‌نانه‌ت ئه‌وه‌شیان ئاشكرا كرد كه نه‌ك هه‌ر ده‌زگیرانی یه‌كتر، به‌ڵكو گواستوویه‌ته‌وه‌و چوونه‌ته ماڵی خۆیان، به‌ڵام به بێده‌نگی‌و بێ ئاهه‌نگ.\nعه‌بدولمنعه‌م پێشتر مێردی ئه‌مه‌ل عه‌ره‌فه‌ی هونه‌رمه‌ند بووه‌و دوای 15 ساڵ ژن‌و مێردایه‌تی له یه‌كدی جیابوونه‌ته‌وه.


پارچه نانه‌که، سەعی سەقزی – Peshmergekan\n(10 یا 15) میترێ له پێش منه‌وه کوڕێک ئه‌ڕۆیشت، له ناکاو دانه‌وی، بینیم پارچه نانێکی هه‌ڵگرت، فووی لێکرد، ماچیکرد و نایه سه‌رچاوی و بردی له په‌نا دیوارێک داینا، وه‌های دانا که باڵنده‌کان بیبینن، پاشان پشتاوپشت زۆر به رێزه‌وه گه‌ڕایه‌وه و به‌ره‌و هوسبی رۆیشت. دیمه‌نی ئه‌و کوڕه که ئه‌و پارچه نانه‌ی به‌و جۆره هه‌ڵگرته‌وه به‌لامه‌وه جوان بوو، جوانێ که نمای (رابه‌رێکی مه‌زنی ژیانی) له کامێرای چاوما بۆ هه‌تاهه‌تایی چه‌سپاند.\nته‌مه‌نی کوره‌که (25 تا 30) ساڵ، جوانجاک، ده‌سێ چلی خاوێن و رێکوپێکی ره‌شیشی له به‌ردابوو، به سه‌روسیمادا دیار بوو خه‌ڵکی کوێیه، خه‌ڵکی ئه‌و به‌شه‌ی ئه‌فریقا، ئه‌و ئه‌فریقا که سروشت رووی لێوه‌رگێڕاوه و رێگا نادا که باران گێڵگه‌کانیان پاراو کا و تینوویه‌تییان بشکێنێ، هه‌ر به‌و هۆیه سیمای کێلگه‌کانیان وه‌ک سیمای (ژنه پیر و پیاوه پیره‌کانیان) که له (خه‌ما) وشک هه‌ڵگه‌راوه، ئه‌میش وه‌ها ئه‌نوێنێ.\nله‌گه‌ڵ ئه‌و تونییه‌تی و خه‌مبارییه‌دا گه‌ردنی به‌رزی له به‌رانبه‌ر ره‌وشتی به‌دره‌وشتانه‌ی سروشت و چاوچنۆکان و تاڵانچییه‌کان که ده‌میان ناوه به ده‌ماره‌کانییه‌وه وا له ململانێ و زۆرندا، له ناو چادری شه‌قوشڕ و تۆزاوی، له ژێر که‌پری ته‌یمانی له‌قولوقدا رۆڵه‌کانی خۆی وه‌ها په‌روه‌ده ئه‌کات که له ده‌ورانی ئاسایش و ئارامی و تێروته‌سه‌لیدا ژیان ناخۆش و رۆژانی سه‌خت و ناله‌باری خۆیان فه‌رامۆش نه‌که‌ن و ….\nله سایه‌ی گه‌شه‌کردنی زانسته‌وه هه‌موو که‌سێ ته‌له‌فۆنێکی له گیرفاندایه که ئه‌توانێ هه‌م وێنه و هه‌م فیلمی پێبگر‌ێ، چه‌ن جارێ هات به دڵما که به‌و کۆڕه بێژم ئه‌و کاره، هه‌ڵگرتنه‌وه‌ی ئه‌و نانه و بردنی بۆ په‌نا دیواره‌که دووباره که‌وه با هه‌م وێنه و هه‌م فیلمێکی لێبگرم و بیخه‌مه فه‌یسبووک و …. تا رانمایه‌ک بیت بۆمان، به‌ڵام وتم به خۆمم:\nئه‌و داخوازییه نه‌که‌ی!\nمه‌بادا پێی وابێ گاڵته‌ی پێئه‌که‌ی.\nسه‌عی سه‌قزی قایشی


فەیسبووك چۆن ژیانی گۆڕیوین؟\nئەوكاتەی نەنكی هاوڕێیەكم بووە خاوەنی ئەكاونتی تایبەت بە خۆی لەسەر تۆڕی كۆمەڵایەتی فەیسبوك، ئیدی تێگەیشتم ئەم جیهانە وەحشەتناكەی “دنیای گریمانەیی” تا دێت كەسانی دی بۆ نێو كوچە ئاڵۆزو تەلیسماویەكانی خۆی كەمەندكێش دەكات. پێشبینی دەكرێت ساڵی ٢٠٢٠ ژمارەی بەكاربەرانی فەیسبوك بگاتە ٣ ملیار كەس، كە ئەوەش دەبێتە یەكەم تۆڕی كۆمەڵایەتی كە خاوەنی ئەو ژمارە زۆرەی بەكاربەربێت لە جیهاندا.\nفەیسبوك تەنها نەبۆتە مینبەرێك بۆ گوزارشتكردن لە ئایدیا جیاوازەكان و دواتر بەهێزكردنی بەهاكانی ئازادی و دیموكراتی وەكو پێنجشەمەی رابردوو مارك زوكەربێرگی خاوەنی فەیسبوك لە زانكۆی جۆرج تاون ئاماژەی پێدا، بەڵكو فەیسبوك بۆتە جیهانێكی ترسناك كە زۆرجار هەم راستی تێدا دەبێتە قوربانی هەمیش پاڵەوانی ساختە هەڵدەتۆقێنێت، ئەمە جگە لەوەی ئەو جیهانە گریمانەییەی لە نێو فەیسبوكدا دەگوزەرێ، هەستێكی وەها لای مرۆڤ بەرجەستە دەكات كە ئیكتیفا بكات بە پراكتیك كردنی نەریت و پرەنسیپە جوانەكان تەنها لە نێو ئەم جیهانە گریمانەییەدا بێ ئەوەی واقیعی راستەقینە بایەخێكی بمێنێ لەلای.\nبۆ نمونە بەكاربەری فەیسبوك وتەو هەستی جوان پۆست دەكات بۆ دایكی یان بۆ خۆشەویستانی، واز لەوە بێنە كە هەستەكەی هەڵقوڵاوی ناخی خۆی نیەو كۆپی پەیستی شوێنانی دیكەیە، هاوكات ئەو شعورەشی لەلا گەڵاڵە دەبێت كە مادام لە فەیسبوك ئەو خۆشەویستیەی دەربڕیوە ئیدی پێویست ناكات لە واقیعدا بە فیعلی دەریبڕێت. ئەمە بۆ شتەكانی دیكەش هەر راستە، مادەم لە فەیسبوك هەڵوێستی خۆی لەبارەی هێرشی توركیا بۆ رۆژاڤا دەربڕێوە ئیدی پێویست نەكات لە واقیعدا بڕژێتە سەرشەقامەكان و بەشداری ناڕەزایەتیە جەماوەریەكان بكات. مەسەلەكە وای لێهاتووە لەمڕۆدا مرۆڤەكان هێندە گرنگی بەو ژیانە گریمانەییە دەدەن كە لە نێو فەیسبوكدا بونی هەیە، نێو هێندە بگرە كەمتریش ژیانی راستەقینەیان بیرنەماوە.\nلە نێو فەیسبوكی كوردیدا هیچ شتێك هێندەی بابەتە سۆفستایی و پۆپۆلیستیەكان بازاڕیان گەرم نیە، لایك و كۆمێنت ئێستا بونەتە بەهای كاریگەر لە ژیانی خەڵكدا، كردن و نەكردنیان لێكەوتی جیاواز دروست دەكەن، پەیوەندیە كۆمەڵایەتیەكان ساردو گەرم دەكەنەوە، چەندان دەناسم پەیوەندی نێوانیان لەسەر لایك و كۆمێنت ساردوسڕ بونەتەوە لەكاتێكدا پێشتر بێ كێشە بوون. لەمانە ترسناكتر ئەو رووداوانەیە كە ژیانە گریمانەییەكەی فەیسبوك هێڵە گشتی و چوارچێوە سەرەكیەكانی دادەڕێژێت، چی لەوە ترسناكترە راستی و رووداوەكان بۆ خاتری لایك و كۆمێنت ئاوەژوو بكەیتەوەو ئاڕاستەی دیكەی پێ ببەخشی، بێ گوێدانە ئەوەی كە لێكەوتی ئەوە چی دەبێت لەسەر واقیعی راستەقینە. بە كوردیەكەی ئەوەی لە فەیسبوكدا دەگوزەرێ بەرجەستە بونێكی ئاشكرای ئەو گوزارەیەی ئیرێش فرێدی شاعیری ئەڵمانیایە كاتێك وتی “منداڵەكان بە گاڵتەوە بەردیان لە بۆقەكان دەگرت، بەڵام بۆقەكان بە ڕاستی دەمردن”.\nتەنانەت ئێستا وای لێهاتووە پارتە سیاسیەكانیش بە فەیسبوك ئیكتیفایانكردووە، میدیاو بەیاننامەو خۆپیشاندان و بایكۆتی كاڵای توركی و پشتیوانی رۆژاڤاو پرسەو هەواڵپرسین و یەكتربینین هەموو شتێك لە نێو ژیانی گریمانەیی فەیسبوكدا بازاڕیان گەرمترە، پێ دەچێ خەڵك ژیانی راستەقینەیان فەرامۆش كردبێ، بۆ نا ؟ هیچ لەوە ئاسانتر نیە لە ژیانی گریمانەیی فەیسبوكدا بژیت و چێژ وەربگری چونكە تەنها گوتارو گفتارت پێویستەو پێویستت بە هیچ كردارێك نیە، كردار لەوێ فلسێك ناكات. لە واقیعدا دڵرەق بە، بێ بەزەیی بە، مایەی بێزاری دەوروبەرت بە، بەڵام كاتێك هاتیتە ژیانی گریمانەیی فەیسبوك پۆستێكی جوان لەسەر جوانی، لەسەر مرۆڤایەتی بكەو بە بەها باڵاكاندا هەڵبدە، هەم ویژدانت ئاسودە دەكات هەمیش پاكت دەكاتەوە لەو ئازارانەی ویژدان كە واقیع بۆی دروستكردووی..\nهەر ئەمەیە كە رۆژنامەنوس لاورا پۆتەر فەیسبوك بە یەكێك لە “كۆڵانە تاریكەكانی دۆزەخ” وەسف دەكات.


یەک ملیۆن کەس لە میانمار پێویستیان بە هاوکاریيە ژمارەیەک بەرپرس و هەڵسوڕاوی گۆڕان وازهێنانی خۆیان لە بزوتنەوەکە راگەیاند كەشناسی: پلەكانی گەرما دادەبەزن ته‌رمی هاوڵاتیه‌ك له ئاوی خابوور دۆزرایه‌وه میکانیزمی نەهێشتنی لێبڕینی مووچە ئاشکرا دەکرێت\nهاورێ عومەر 12/05/2021 - 17:25 هەواڵ/عێراقی\nکۆمپانیای هێڵی ئاسمانیی عێراق ڕایگەیاند، لقەکانی کۆمپانیاکەیان لەڕۆژانی جەژنی رەمەزان و لەماوەی ڕۆژانی قەدەغەی گشتی هاتوچۆدا کراوە دەبن لەهەموو پارێزگاکانی عێراق و کارەکانیان بەشێوەیەکی ئاسایی بەرێ دەکەن.\nئه‌مرۆ چوار شه‌ممه 12ی ئایاری 2021 کۆمپانیای هێڵی ئاسمانیی عێراق لە ڕوونکردنەوەیەکدا کە وێنەیەکی ده‌ست كوردیو کەوتووە ئاماژەی بەوە کرد "هاوشێوەی ڕۆژانی ئاسایی لقەکانی کۆمپانیاکەمان لەهەموو شارەکانی عێراق و لەماوەی ڕۆژانی جەژنی ڕەمەزانی پیرۆزدا و لەماوەی ڕۆژانی قەدەغەی گشتی هاتوچۆدا کراوە دەبن و بەردەوام دەبن لەڕاییکردنی مامەڵەی هاوڵاتیان و دەرکردنی تکتی گەشت کردن".\nهه‌روه‌ها ئه‌وه‌شی خستۆته‌روو، کۆمپانیاکە داواشی لەگەشتیاران کردووە پابەندی ڕێنماییەکانیی لیژنەی باڵای ڕوبەروبونەوەی کۆرونا بن و ڕێکارەکانی بەرگرتن لە پەتاکە پەیڕەو بکەن.\nوەزارەتی بازرگانی ژماره‌ی ئه‌و ئۆتۆمبێلانه‌ی ئاشكراكرد كه ئه‌مساڵ هاورده‌ی هه‌ر\nكاروانێكی هاوپەیمانان لەباشووری عێراق كرایە ئامانج\nوڵاتانی G7 پاڵپشتی خۆیان بۆ حكومه‌تی عێراق راگه‌یاند\nگۆڕانكاری لە دەوامی فەرمانبەراندا دەكرێت


رێكخراوی قه‌ده‌غه‌كردنی چه‌كی كیمیایی چوارشه‌ممه (16 ئایار) به ه‌رمی رایگه‌یاند كه گازی ژه‌هراوی "پێده‌چێت به‌كارهێنرابێت وه‌كو چه‌كێكی كیمیایی" له هێرشێكی شوباتدا بۆسه‌ر شارۆچكه‌ی سه‌راقیب ، ئاژانسی فرانس پرێس رایگه‌یاند.\nتیمێكی دۆزینه‌وه‌ی راستییه‌كانی رێكخراوی قه‌ده‌غه‌كردنی چه‌كی كیمیایی به‌فه‌رمی رایگه‌یاند كه "گازی كلۆرین له‌ڕێی بوتڵه‌وه و به‌شێوازێكی میكانیكی رژێنراوه له ناوچه‌ی ته‌لیلی ده‌وروبه‌ری سه‌راقیب" له 4 شوباتدا، رێكخراوه‌كه له به‌یاننامه‌یه‌كدا رایگه‌یاند.\nده‌ره‌نجامگیریی تیمه‌كه پشتیبه‌ستبوو به دۆزینه‌وه‌ی دوو بوتڵ "كه ده‌ركه‌وت پێشتر گازی كلۆرینیان تێدابووه" و هه‌روه‌ها به سامپڵی ژینگه‌یی كه "ئاماده‌ییه‌كی نائاسایی گازی كلۆرینیان له ژینگه ناوخۆییه‌كه‌دا ده‌رخست."\nیازده كه‌س تووشی سه‌ختیی هه‌ناسه‌دان بوون له 4 شوبات دوای هێرشه له‌ناكاوه‌كانی رژێمی سوریا له سه‌راقیب، روانگه‌ی سوری بۆ مافی مرۆڤ له‌وكاته‌دا رایگه‌یاند.\nرێكخراوی قه‌ده‌غه‌كردنی چه‌كی كیمیایی رایگه‌یاند كه تیمه‌كه‌ی چاوپێكه‌وتنی له‌گه‌ڵ شایه‌تحاڵه‌كاندا ئه‌نجامداوه و گه‌یشتووه به‌و ده‌ره‌نجامه‌ی كه"ژماره‌یه‌ك نه‌خۆش له نه‌خۆشخانه‌كاندا ماوه‌یه‌كی كه‌م دوای رووداوه‌كه چه‌ند نیشانه و هێمایه‌كی په‌یوه‌ست به گازی كلۆرینیان تێداده‌ركه‌وتووه."\nسه‌رۆكی رێكخراوی قه‌ده‌غه‌كردنی چه‌كی كیمیایی، ئه‌حمه‌د ئوزومجو، وتی: "به‌توندی به‌كارهێنانی گازی ژه‌هراوی وه‌كو چه‌ك ره‌تده‌كه‌مه‌وه له‌لایه‌ن هه‌ركه‌سێكه‌وه بێت. ئه‌م جۆره كارانه دژی رێكه‌وتنی قه‌ده‌غه‌كردنی چه‌كه كیمیاییه‌كانن."\nتیمێكی دۆزینه‌وه‌ی راستییه‌كانی رێكخراوی قه‌ده‌غه‌كردنی چه‌كی كیمیایی چاوه‌ڕێی ئه‌نجامی لێكۆڵینه‌وه‌كانیانن له شاری دومای سوریا، كه تێیدا40 كه‌س مردن له هێرشێكدا كه گومانده‌كرێت به چه‌كی كیمیایی كرابێتله 7 نیسان.\nتیمه‌كه پشكنینیان بۆ چه‌ندین لاشه كرد و 100سامپڵی ژینگه‌ییان كۆكرده‌وه كه له تاقیگه‌كه جیاوازه‌كانی رێكخراوی قه‌ده‌غه‌كردنی چه‌كی كیمیاییدا شیكاریان بۆ ده‌كرێت.\nتیمی رێكخراوی قه‌ده‌غه‌كردنی چه‌كی كیمیایی سه‌ردانی شوێنی دووه‌م 'هێرشی كیمیایی' ده‌كات له دوما


كشانەوەی ئەمریكا لە ئەفغانستان و رۆیشتنی میسی لەیانەی بەرشەلۆنە\n2021-08-14 15:47 116 جار بینراوە کۆمێنت\nدوو رووداو ، میدیای دونیایان سەر قاڵ كردووە، بەجێهێشتنی ئەفغانستان لەلایەن ئەمریكاوە بەشێوەیەك كە وەزارەتی بەرگری ئەفغانستان بێ ئاگابوو لەچۆڵكردنی كتوپڕی بنكەی سەربازی باگرام گەورەترین بنكەی هێزەكانی ئەمریكا بوو لەو وڵاتە، ئەوی تریان رۆیشتنی مێسی لەبەرشەلۆنە ، گەر چی كشانەوەكە زووترە.\nدیارە ئەم دوو روداوە لەبنچینەدا جیاوازن، بەڵام لەیەك مەسەلەدا هاوبەشن ئەویش پێدەچێت كە رێكەوتنی نھێنی پێشوەخت كرابێ! ئەمریكا ساڵی ٢٠٠١ و پاش رووداوی یانزەی سێپتەمبەر، بڕیاریدا بەھێز تاڵیبان بڕوخێنێت لەبەرئەوەی داڵدەی رێكخراوی قاعیدەو ئوسامە بن لادنی سەرۆكی رێكخراوەكەشی دەدا، ھەرواش بوو، ئەمریكا بەزەبری ھێز ، حكومەتەكەی تاڵیبانی رووخان و بۆ یەكەمجار ھەڵبژاردن بۆ پەرلەمان كرا كە لەوێ ناوی لیۆ جەرگایەو حامد كارزای بووە سەرۆكی ئەفغانستان و ھێزەكانی ئەمریكا لەچەند بنكەیەكی سەربازی لەو وڵاتە مانەوە ، بەڵام تاڵیبان دەستبەرداری ویستی خۆی لەسەرھەڵدانەوەو داواكردنی بەشداری لەدەسەڵات نەبوو، كەم كەم كەوتە جموجۆل تا وای لێھات ئەمریكا ناچاربێ گفتوگۆیان لەگەڵ بكات و وەفدی ئەمریكا بەر لەساڵێك زیاتر بەسەرۆكایەتی زالمای خەلیل زاد زنجیرەیەك كۆبوونەوەی لە دۆحەی پایتەختی قەتەر لەگەڵ وەفدی تاڵیبان كرد بەمەبەستی قایلكردنی تاڵیبان بەگفتوگۆ لەگەڵ حكومەتی ئەفغانستان و دووركەوتنەوە لەشەڕو پەلاماردان، ئەمە لایەنی ئاشكرای گفتوگۆكان بوو، ئەی لایەنی شاراوەی پەیوەندی ئەمریكاو تاڵیبان چی بوو؟ ھەندێ چاودێر بڕوایان وایە بڕیاری كشانەوەی كتوپڕی ئەمریكا بەمەبەست بوو بەشێوەیەك لەشێوەكان تاڵیبان لێی ئاگادار بووەو زوو دەستپێكردنی ھێرش و پەلامارەكانی تاڵیبان بۆ سەر ناوچەو ویلایەتەكان لە ئەفغانستان باشترین بەڵگەیە. لەلایەكی تریشەوە، كشانەوەی ھێزەكانی لەئەفغانستان و دەستكردنەوەی تاڵیبان ، ئەمریكا مەبەستییەتی گرفت بۆ ئێران، چین و ئەو وڵاتە ھاوسنوورانەی ئەفغانستان كە دۆستی روسیان و خودی روسیاش دروستبكات، ئەگەرچی ھەم روسیا ھەم ئێران پەیوەندی راستەوخۆیان لەگەڵ تاڵیبان ھەیەو لەھەوڵدان بارودۆخەكە ھێور بكەنەوە.\nلیۆنێل میسی زیاتر لەشانزە ساڵ بوو لەیانەی بەرشەلۆنە بوو ، لەگەڵ ئەو یانەیەدا چەندین نازناوی بردەوە، شەش جار بالۆندۆری بەدەستھێناوە وەك باشترین یاریزانی جیھان ، بەھەوڵ و كۆششی خۆی و ھاوكاری ھاوڕێكانی لەیانەكەی، ناوبانگێكی گەورەو فراوانی پەیدا كردبوو لەپڕ بریاری رۆیشتنی دا لەبەرشەلۆنە، بەبیانووی تازەنەكردنەوەی گرێبەستەكەی. بەیەك رۆژ دوای ئەو بڕیارە ، بڕیاریدا بچێتە یانەی پاریس سان جێرمانی فەرەنسی و پاش بیست و چوار سەعاتیش لەم بڕیارە نوێیە، گرێبەستی لەگەڵ ئەو یانەیە ئیمزا كرد. بڕیاكەی میسی و ئیمزاكردنی گرێبەستەكەی لەگەڵ یانە پاریسییەكە، ٤٨ سەعاتی پێچوو! بەبڕوای زۆر لەچاودێرانی بواری وەرزش ، ئەم بریارەی میسی ھەروا سەرپێیی و بەپەلە پروسكێ نەوبوە، بەڵكو پێیانوایە، ماوەیەكی درێژە گفتوگۆی نھێنی ھەیە لەنێوان ھەردوو لاداو دووریش نییە ئیدارەی یانەی بەرشەلۆنەش ئاگادار بووبێ، ئەم دوو رووداوە گەرچی یەكێكیان سیاسی و سەربازی و ئەوی تریش وەرزشییە، بەڵام لەوەی كە ھەردووكیان گفتوگۆی نھێنیان تیابووە بەشدارن!


پەرلەمانی عیراق كۆبوونەوەیەكی نائاسایی ساز دەكات – تۆڕی میدیایی خەڵک\n2018/05/26 - 9:01 AM\nپەرلەمانی عیراق داوای كردوە، ئێوارەی ئەمڕۆ كۆبوونەوەیەكی نائاسایی سازبكرێت، مەبەست لەو كۆبوونەوەیەش تاوتوێكردنی دۆسێی “پێشێلكارییەكانی” هەڵبژاردنە.\nپەرلەمانی عیراق لە بەیاننامەیەكدا داوای سازكردنی كۆبوونەوەیەكی نائاسایی كردوە لە ئێوارەی شەممە 26ی ئایاری 2018، لەپێناو ئەو “پێشێلكاریانەی لە هەڵبژاردنەكاندا كراوە”، بەپێی زانیارییەكانی (تۆڕی میدیايی خەڵك)، هەندێك لە كوتلە سیاسیییەكان، كۆبوونەوەكەی ئەمڕۆی پەرلەمانی عیراق بە كۆبوونەوەیەكی چارەنوسساز دادەنێن.\nپێشتر سەرۆكایەتی پەرلەمانی عیراق لە بەیاننامەیەكیدا رایگەیاندبوو”لەسەر داواكاریی ژمارەیەك لە پەرلەمانتاران كە دەیانەوێت پێداگری لەسەر شەفافیەت و بێخەوشی كاری هەڵبژاردن بكرێتەوە، سەرۆكایەتی پەرلەمان داوا لە هەموو ئەندامەكانی دەكات، رۆژی شەممە كاتژمێر 4ی ئێوارە ئامادەی دانیشتنی نائاسایی پەرلەمان ببن”.\nئەمە لەكاتێكدا كە ژمارەیەك لە كوتلە سیاسییەكانی بەشدار لە پرۆسەی هەڵبژاردندا پێیانوایە هەڵبژاردنەكانی 12ی ئەم مانگە، كاری ساختەكاریی تێدا كراوە، بۆیە درەنجامەكان رەتدەكەنەوە و داواش دەكەن لەو بارەیەوە لێكۆڵینە بكرێت لەگەڵ كۆمیسیۆنی باڵای سەربەخۆی هەڵبژاردنەكان لە عیراق.\nلە 12ی ئایاری 2018، پرۆسەی دەنگدانی گشتی لە 19 پارێزگای عیراقدا بۆ هەڵبژاردنی پەرلەمانی ئەنجامدرا، لە هەڵبژاردنەكەشدا 7376 كاندید نوێنەرایەتی 320 حزب و ئیئتیلاف و لیستیان كرد و كێبڕكێیان بۆ دەستبەركردنی 328 كورسی پەرلەمانی داهاتووی عیراقدا كرد كە لێوەی سەرۆك وەزیران و سەرۆك كۆماریش هەڵدەبژێردرێت.\nبەپێی دوایین درەنجامی هەڵبژاردەكانیش، ئیئتیلافی سائیرونی سەر بە رەوتی سەدر، بە كۆكردنەوەی 54 كورسی لە پلەی یەكەمدایە و هاوپەیمانی فەتحی سەر بە هادی عامری بە 48 كورسی لە پلەی دووەمدایە، ئیئتیلافی نەسری سەر بە حەیدەر عەبادیش بە 42 كورسی لە پلەی سێیەمی براوەكانی هەڵبژاردنە.\nمالكی هاوپەیمانییەك لە شیعە و كورد و سوننە پێكدەهێنێت


چیرۆک و زەمەن - قەڵەم\nتاریخ ایجاد در شنبه, 26 تیر 1400 14:30\nمەبەست لێرەدا چەق بەستنە لەسەر زەمەن. چیرۆکنووس وەک قولاپی ماسیگرتن دەهاویژرێتە ناو ئاوەوە بە مەبەستی ماسیگرتن. زەمەن پاناتاییەکی فراوانە بۆ راوی رووداو. پڕی ماسیی رووداو. جاری وایە ماسیگر دەبێ یەکجار راوەستێ و جاری وایشە خێرا بە دەستییەوە دێت. واتە بەشێکیشی دەتوانێ پێوەندیی بە بەختەوە هەبێ. رووداو جاری وایە خۆی لە تۆ نزیک دەکەوێتەوە و، بە داوەوە دەبێت!\nبەڵام ئەسڵ لێرەدا بوونی بەردەوامە لە ناو زەمەندا. بوونێکی چالاک بە زەینێکی تەژی لە گەڕان و لە حەزی دۆزینەوەی دەگمەنەکان. ئەو حەزەی هانت دەدات زیاتر بە قووڵاییەکاندا شۆڕبیتەوە و، زیاتر بە بەریناییەکانیشدا خۆت لە چاو ونکەی.\n١٦ مانگی حەوتی ٢٠٢١


کوردیپێدیا - 26-02-2015\n📅 26-02-2015 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n1. 👁 Rony derwêş\n2. 👁 Ruken Sarhed\n3. 👁 Xebat Amed\n4. 👁 ئارجان تەکین (زنار ئورفا)\n5. 👁 ئاسەمین کۆبانی\n6. 👁 أحمد آرزان (خبات آمد)\n7. 👁 ئیڤان عەلی (باز ڕۆژئاوا)\n8. 👁 ئەسەد عەلی (شیار کۆبانی)\n9. 👁 بورهان مستەفا (جودی شڤان)\n10. 👁 خەبات ئامەد\n11. 👁 روكن سرحد\n12. 👁 يعقوب كوتان (روني درويش)\n13. 👁 ڕووکەن سەرحەد\n14. 👁 ڕۆنی دەروێش\n➕ ئەم بابەتە لەلایەن: (هاوڕێ باخەوان)ەوە لە: Feb 26 2015 3:44PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 27 2015 5:31PM باشترکراوە\n📷 فایلی وێنە 1.0.1 16 KB Feb 26 2015 3:44PM هاوڕێ باخەوان\n| کاتی ئافراندنی لاپەڕە: 7.406 چرکە!


مەحمود عوسمان، سیاسەتمەداری کورد باس لەوەدەکات: لەئێستادا لایەنەکانی عێراق و بەتایبەتی شیعەکان دەیانەوێت دەستووری فیدڕاڵی عێراق هەمواربکەنەوە، چونکە دەڵێن "مافی کورد زۆرە لەدەستور و هەروەها ئەمریکا و نەتەوەیەکگرتووەکانیش ڕۆڵیان هەبووە لە داڕشتنی دەستوردا، لەلایەکی دیکەشەوە لەم کاتەدا لایەنەکانی عێراق دژی فیدراڵین و حوکمێکی ناوەندی بەهێزیان دەوێت".\nمەحمود عوسمان، یەكێكە لە سیاسەتمەدارەكانی كورد کە لەنوسینەوەی دەستوری عێراقدا بەشداربوە، بەدەنگی ئەمریکای راگەیاندوە، "کاتێک دەستور پەسەندکرا، شیعەکان نیگەرانبوون و سونەکانیش تێبینیان هەبوو، بەتایبەت بڕگەیەکی تێدایە بەپێی ئەو بڕگەیە دوو لەسەر سێی دەنگی سێ پارێزگا دەتوانن یاسایەک ڕەتبکەنەوە، کە پەیوەندی بەخۆیانەوە هەیە، هەروەها لایەنە عێراقیەکان دژی فیدراڵیین و حوکمێکی ناوەندی بەهێزیان دەوێت."\nراشیگەیاندوە، "شیعەکان دەڵێن، مافی کورد زۆرە لەدەستووردا، ئەمریکا و نەتەوەیەکگرتووەکان ڕۆڵیان هەبووە لە داڕشتنی دەستووردا، بۆیە دەیانەوێت هەمواری بکەنەوە، بەڵام نازانم پێیان دەکرێت یاخود نە."\nبەپێی دەستوری عێراق دەنگدەرانی سێ لە پارێزگاکانی هەرێم، دەتوانن ڕێگری بکەن لەپلانەکانی هەمواری دەستوور، بەڵام تا ئێستا ڕوون نیە، ئەو لایەنانەی کار بۆ هەموارکردنەوەی دەستوور دەکەن چ پلانێکیان پێیە بۆ لابردنی لەمپەرەکان.


مامەڵەی قەزافی‌و ناتانیاهۆ.. ئەو نهێنییەی بۆ چەند ساڵێك بەشاراوەیی مایەوە\n06/04/2019 2347 جار خوێندراوه‌ته‌وه\nرۆژنامەیەكی ئەمەریكی راپۆرتێكی بڵاوكردووەتەوە، كە تێیدا نهێنیی دوو لایەنی ئاشكراكردووە، لەكاتێكدا بۆ چەندین ساڵ بەشاراوەیی ماوەتەوە.\nبەگوێرەی رۆژنامەی "هاڤینگتۆن پۆست"ی ئەمەریكی لایەنێكیان بریتی بووە لەرژێمی لیبیا بەسەرۆكایەتی موعەممەر قەزافی ، هەرچی لایەنی دووەمە ئەوە بنیامین ناتانیاهۆی سەرۆك وەزیری ئیسرائیلە، كە بەشێوەیەكی ناراستەوخۆ لەڕێگای مامەڵەی دەیان ملیۆن دۆلارییەوە ڕووی ماددییەوە سوودمەند بوون.\nبەپێی رۆژنامەكە مامەڵەكە كۆمپانیایەكی ئەمەریكی، كە خاوەنەكەی ناتان میلیكۆفسكی كوڕی مامی بنیامین ناتانیاهۆیە لەنێوان ساڵەكانی ٢٠٠٧ و ٢٠٠٨ لەگەڵ رژێمی ئەوكاتی لیبیا كردوویەتی ، بەوەش پێشێلكاری كردووە بەرانبەر بەو گەمارۆیانەی واشنتۆن خستبوویە سەر ئەو وڵاتە.\nراپۆرتەكە ئاماژەی بۆ ئەوە كردووە، كە لەوكاتەدا ناتانیاهۆ پشكی هەبووە لە كۆمپانیای "سیدریفت كوك" كە یەكێكە لە كۆمپانیاكانی كوڕی مامی ، بەجۆرێك ئەو كۆمپانیایە دابینكەری سەرەكی ماددەی خاو بووە بۆ كۆمپانیای " سی . جی . ئەلیكترۆد" كە لەسەردەمی قەززافیدا پارچەی كارەبایی بە لیبیا دەفرۆشت.\nراپۆرتەكە سەرنجی بۆ ئەوە راكێشاوە كە بەهۆی ئەوەی كۆمپانیای سیدریفت دابینكەری سەرەكی ماددەی خاو بووە بۆ كۆمپانایایەك كە تۆمەتبارە بەوەی مامەڵەی گوماناوی لەگەڵ رژیمی موعەممەر قەززافی دەكات ، كەواتە دەبێت گریمانەی ئەوە بكەین كە ناتانیاهۆ لەڕێگای ئەو مامەڵانەوە قازانجێكی زۆری كردووە .\nلەبەرانبەردا ، میلیكۆفسكی لە وەڵامی راپۆرتەكەدا گوتوویەتی كە ئەوكات ناتانیاهۆ تەنیا وەبەرهێنەرێكی بچووك بوو ، وەهیچ ئاگاداری ئەو جۆرە سات و سەوادایانە نەبوو .\nهەروەك قسەكەرێك بەناوی ناتانیاهۆ جەختی لەوە كردۆتەوە كە ئەوكات ناتانیاهۆ تەنیا وەبەرهێنەرێكی بچووك بووە و ئاگاداری ئیدارەدانی كۆمپانیای "سیدریفت"، و چالاكییە بازرگانییەكانی نەبووە .\nلە ٢٢ بۆنەی جیاوازیشدا ئیدارەی ئەمەریكی كۆمپانیاكەی بواری ئەلیكترۆنی سەر بە میلیكۆفسكی تۆمەتبار كردووە بەوەی مامەڵەی قاجاغی لەگەڵ لیبیا كردووە كە نرخی هەندێكیان گەیشتۆتە ٦،٨ ملیۆن دۆلار.\nئەو راپۆرتە لەكاتێكدایە كە بەپێی پێگەی ئەلیكترۆنی رۆژنامەی "یەدیعۆت ئەحرانۆت"ی ئیسرائیلی بەم نزیكانە ئەفیخای مەندبیلیت راوێژكاری دادوەری حكوومەتی ئیسرائیلی و شای نیتسان داواكاری گشتیی ئەو وڵاتە فەرمانێك دەردەكەن كەبەپێی ئەو فەرمانە پۆلیس رادەسپێردرێت پشكنین بۆ ئەو گومانە تاوانكارییانە بكات كەلەسەر ناتانیاهۆن و پەیوەستن بەو راپۆرتانەی دراونەتە هەندێ دەزگای چاودێریی لەسەر ئەو پشكانەی ناتانیاهۆ لە نتان میلیۆفسكی كوڕی مامی كڕیونی و دواتر پێیفرۆشتوونەتەوە .\nبەپێی ئەو سەرچاوەیە ، " نووسینگەی چاودێریی دەوڵەت" پێیوایە كە ئەو راپۆرتناەی دراونەتە راوێژكاری دادوەیی حكوومەت سەبارەت بە پشكەكانی ناتانیاهۆ گومانی تاوانكاریی دەوروژێنن ، دەبێت لەسەر ئەو بابەتە ناتانیاهۆ وتەی لێوەربگیرێت .


تره‌مپ له كۆشكی سپی پێشوازی له قه‌شه ئه‌مه‌ریكییه‌كه كرد\nدۆناڵد تره‌مپ و قه‌شه بره‌نسن: - فۆتۆ: Sky News\nتره‌مپ كۆنگرێس ئه‌مه‌ریكا قه‌شه بره‌نسن توركیا\nدۆناڵد تره‌مپ، سه‌رۆكی ویلایه‌ته یه‌كگرتووه‌كانی ئه‌مه‌ریكا، پێشوازی له قه‌شه ئاندرو بره‌نسن كرد، كه ماوه‌ی زیاتر له 2 ساڵه توركیا ده‌سته‌به‌سه‌ره و دواتر ئازادكرا.\nده‌سه‌ڵاتدارانی توركیا، به تۆمه‌تی تێوه‌گلان له بزووتنه‌وه‌ی فه‌تحوڵڵا گوله‌ن و بوونی په‌یوه‌ندی له‌گه‌ڵ پارتی كرێكارانی كوردستان (په‌كه‌كه)، ئه‌و قه‌شه ئه‌مه‌ریكییه‌یان له ساڵی 2016ه‌وه ده‌ستگیركردبوو.\nرۆژی 12ی ئۆكتۆبه‌ر، چواره‌مین دانیشتنی قه‌شه بره‌نسن له شاری ئیزمیر به ڕێوه‌چوو، تێیدا دادگا بڕیار سێ ساڵ به‌ندكردنی به‌سه‌ر قه‌شه‌كه‌دا سه‌پاند، به‌ڵام به گوێره‌ی یاساكانی توركیا، هه‌ر كه‌سێك دوو ساڵ له به‌ندیخانه به‌سه‌ر ببات ئازاد ده‌كرێت، به‌و پێیه‌ی قه‌شه ئه‌مه‌ریكییه دوو ساڵ زیاتره ده‌ستبه‌سه‌ره، یاساكه‌ی به‌سه‌ردا جێبه‌جێ كرا و ئازاد كرا.\nله‌گه‌ڵ گه‌یشتنی به كۆشكی سپی و پێشوازیكردنی له‌لایه‌ن تره‌مپه‌وه، قه‌شه‌كه سوپاسی سه‌رۆكی ئه‌مه‌ریكا و ئه‌ندامانی كۆنگرێسی كرد.\nبه گوێره‌ی وێبسایتی سكای نیوز، دادگاییكردنی ئه‌و قشه‌یه زیاتر له سیناریۆ ده‌چێت، كه دواجار چوار له شایه‌تحاڵه‌كان، شایه‌تی خۆیان گۆڕیوه.\nبه‌هۆی ده‌ستگیركردنی ئه‌و قه‌شه‌یه‌ش، په‌یوه‌ندییه‌كانی نێوان ئه‌مه‌ریكا و توركیا گرژی تێكه‌وتبوو، وه‌ك سكای نیوزیش ئاماژه‌ی بۆ كردووه، ره‌نگه ئازادكردنی قه‌شه‌كه، هه‌وڵێكی ئه‌نقه‌ره بێت بۆ ئاساییكردنه‌وه‌ی په‌یوه‌ندییه‌كان له‌گه‌ڵ واشنتن.


پێنج شەممە٣ - ڕێبەندان - ١٣٩٨٠٦:٢٦\nThursday23 - 01 - 202003:56\nڕاگەیانراوی ژمارە ۱\n28 مای 2019\nدواین نوێکردنەوە 28 مای 2019\nسمایل ئاغای شکاک "سمکۆ" وەک یەکێک لە ڕێبەرە نەتەوەییەکانی بزووتنەوەی ڕزگاری خوازی گەلەکەمان لە سەرەتای سەدەی بیستەمدا کاریگەرییەکی زۆری لە سەر بزاڤی ناسیونالیستی کورد هەبووە، یەکیەتیی لاوانی دێموکراتی کوردستانی ئێران، بە مەبەستی ڕێز لە ڕێبەری نەتەوەیی سمکۆ و هەروەها لێکۆڵینەوەی زیاتر لە سەر شۆڕشی کورد بە سەرکردایەتی نەمر سمکۆ لەو سەردەمەدا سمینارێکی زانستی بەڕێوە دەبات.\nلە پەراوێزی ئەم سمینارەدا ژمارەیەکی تایبەت بە سمکۆ لە وتا رو و بابەتی زانستی لێکۆلەرانی مێژووی کورد لە سەر کەسایەتی سمکۆ و شۆڕشەکەی بڵاو دەکاتەوە.\nلە ڕاگەیانراوەکانی دیکە دا زانیاری ورد و ڕێگەکانی ناردنی وتار و پەیوەندی بڵاودەکەینەوە.\nڕاگەیەندراوی یەکیەتیی لاوانی دێموکراتی کوردستانی ئێران بەبۆنەی بڵاوکردنەوەی"مانگنامەی لاوان "\nنوسەران و بیرمەندانی کوردستان\nئەندامان، لایەنگران، دۆستانی یەکیەتیی لاوانی دێموکراتی کوردستانی ئێران\nبەخۆشحاڵیەوە ڕادەگەیەنین یەکیەتییەکەمان دەست بە کاری بڵاوکردنەوەی مانگنامەی لاوان لەپێناو پێگەیاندن و بردنەسەرەوەی ئاستی زانستی لاوان دەکات و لەوبارەوە هەوڵ دەدات ئەم مانگنامەیە بکاتە دەنگێکی ڕەسەنی لاوان و وێستگەیەک بۆ بڵاوکردنەوەی ڕوانگە و دەنگی ئازادی لاوان لە بوارە جۆراوجۆرەکاندا .\nهەروەها هەوڵدەدات ئەم مانگنامەیە بەشێوەیەکی نوێ و سەردەمیانە لە ڕێگای تۆڕەکۆمەڵایەتیەکان بڵاو بکاتەوە و بە کردەوە بتوانێت ببێت بە ڕوانگەی ئەمڕۆیی لاوان و هەموو ئەو بیرمەندانەی یارمەتیدەری لاوانن لە بوارە جۆراوجۆرەکان و ڕەنگدانەوەی بیری قەڵەمی بەهرەمەندان بێت.\nلەپێناو سەرکەوتن و بەردەوامی دەرچونی مانگنامەکەی لاوان لەڕێگای ئەم ڕاگەیەندراوەوە داوا لە سەرجەم بیرمەندان و نووسەران بە گشتی و ئەندامان، لایەنگران و دۆستانی یەکیەتیی لاوانی دێموکراتی کوردستانی ئێران بەتایبەتی دەکەین کە هاوکاری مانگنامەکەمان بن و لاپەڕەکانی بە نوسراوە و ناردراوەکانی خۆیان دەوڵەمەند بکەن.\nبۆ ناردنی بابەت، شعر …هتد بە زمانەکانی کوردی و فارسی لەم ڕێگایانەوە پەیوەندیمان پێوە بکەن:\nئەندامانی دەستەی ئامادەکاری مانگنامەی لاوان:\nچاوەدێر: عومەر فەخرەدین فەر\nبەرپرسی بەشی کوردی: ڕێبوار مەسعودی\nبەرپرسی بەشی فارسی: سۆران شەمسی\nدیزاینێر: کەیوان غولامعەلی\nپێشەکی سوپاسی هەموو لایەک و هەموو هاوکاریەکانتان دەکەین\nدەستەی ئامادەکاری مانگنامەی لاوان\n١٠ی بانەمەڕی ١٣٩٨\nڕاگەیاندراوی یەکیەتیی لاوان بۆ بەهاناوەچوونی ناوچە لافاو لێدراوەکان\nلاوانی خاوەن هەڵوێستی کوردستان\nنەتەوەی ئێمە بە درێژایی مێژوو لە کاتی لێقەومان و یارمەتیدان باوەشی بۆ لێقەوماوان کردووەتەوە و بە هانای خۆشک و براکانیانەوە چوون و بەردەوام بۆ هاوکاریکردن و یارمەتیدان لە ڕێزەکانی پێشەوە بوون و لە کات و ساتە خەمهێنەرەکاندا وەکوو سەبوورییەک بوون، هەر وەک لە بوومەلەرزەی پارێزگای کرماشان لەخۆبردووانە و بە خێرایی لە سەرجەم پارێزگاکانی کوردستان یارمەتییان بۆ خۆشک و برا بوومەلەرزەلێدراوەکانیان ڕەوانەکرد و وەکوو هێزی مرۆیی بۆ هاوکاری لە گۆڕەپاندا بوون.\nهەر وەک ئاگادارن لە چەند رۆژی ڕابردوودا بە هۆی باران بارینی زۆرەوە لە سەرجەم پارێزگاکانی ڕۆژهەڵاتی کوردستان لە زۆربەی پارێزگاکان لافاو هەستاوە و زەرەر و زیانێکی زۆری بە هاونیشتمانیان گەیاندووە، بەتایبەتی دانیشتوانی پارێزگای لۆڕستان کە ماڵ و حالیان ژێر ئاو کەوتووە ، لە حالێکدا کە لە لایەن حکوومەتەوە کەمترین هاوکاری و خزمەتیان تا ئێستا پێگەیشتووە.\nلەم دۆخەدا پێویستە بۆ جارێکیتر و بۆ سەلماندنەوەی یەکڕیزی نەتەوەییمان، خەڵکی ڕۆژهەڵاتی کوردستان، بەتایبەتی لاوانی بەهەڵوێست لە هەر ڕێگایەک کە بۆیان دەکرێت یارمەتی خۆشک و براکانیان لە پارێزگا لافاولێدراوەکان بدەن و بە تایبەتی بە هانای پارێزگای لۆڕستانەوە بچن و قۆڵی هیمەت هەڵماڵن و بە پاڵپشتییەکانتان یەکڕیزیی نەتەوەییمان پتەوتر و بەرچاوتر بکەن.\nئێمە وەکو یەکیەتیی لاوانی دێموکراتی کوردستانی ئێران، لە لاوانی رۆژهەڵات داواکارین کە لەم بارودۆخەدا دووبارە یارمەتیدەری خەڵکی لافاولێدراو بن و دووبارە حەماسەیەکی دوژمن کوێرکەر وەکوو ساڵی ڕابردوو لە ڕۆژهەڵاتی کوردستان تۆمار بکەن.\n۱٤ی خاکەلێوەی ۲۷۱۹ی کوردی بەرامبەر بە ۱۳۹٨ هەتاوی\n۳ی ئاپریلی ۲۰۱۹ی زایینی


بەشداری سازمانی خەبات لە رێورەسمی نەورۆزی لە ئۆسلۆ\nرێكخستنی دەرەوەی سازمانی خەبات و ژمارەیەك لە ئەندامانی كۆمیتەی نۆروێژی سازمان بەشداریان لە رێورەسمی نەورۆزی لە ئۆسلۆ كرد.\nرۆژی شەممە 3ی خاكەلێوەی 1398ی هەتاوی بەرامبەر بە 23ی مارسی 2019 لە سەر بانگهێشتی نوێنەرایەتی شۆرای میللی مقاومەت و سازمانی موجاهیدینی خەڵكی ئێران، هەیئەتێك لە رێكخستنی دەرەوە و كۆمیتەی نۆروێژی سازمان و ئەندامانی رێكخراوی ئافرەتان، بەشداریان لە رێورەسمێكی تایبەت بە جەژنی نەورۆز و سەری ساڵی هەتاوی كرد.\nهەیئەتی بەشدار كە بریتی بوون لە بەرێزان: عەلی بەهرامی بەرپرسی رێكخستنی دەرەوەی سازمان، مەحمود یوسفی بەرپرسی پێوەندیەكانی كۆمیتە، عومەر كەریمی، كوێستان كەریمی، مەهاباد عەزیزی، كەژاڵ كاكەیی، ئارەزوو بەهرامی، ئەندامانی رێكخراوی ئافرەتان، و ژمارەیەك لە لاوانی سازمان.\nپەیامی پیرۆزبایی سازمان بەبۆنەی نەورۆز و ساڵی نوێی هەتاوی لەلایەن عەلی بەهرامیەوە پێشكەش كرا و لە نزیكەوە هەیئەتی سازمان جەژنە پیرۆزەیان بە ئەندامان و بەرپرسانی سازمانی موجاهیدین و شۆرای میللی مقاومەت لە نۆروێژ و وەلاتانی سكاندیناوی پێشكەش كرد.\nرێورەسمەكە لە پاش پەیام و شێعری تایبەت بە نەورۆز تەرخان كرا بە شادیی و هەڵپەركێ و رەقس و سەمای نەتەوەكانی ئێران\nڕێکه‌وت: 2019-03-26 19:48:23


عەبد ئەلفەتاح: هزری ئۆجالان سنووری نەتەوەی تێپەڕاندووە – کوردی – RojNews.News\nعەبد ئەلفەتاح: هزری ئۆجالان سنووری نەتەوەی تێپەڕاندووە\n22/02/2021 - 10:49:23 am\nسەرۆکی ناوەندی لێکۆڵینەوە کوردیەکان لە قاهیرە، جەختی لە داواکان بۆ ئازادیی ڕێبەر ئۆجالان دەکاتەوە و دەڵێت: ئەو ڕێبەری تەنیا گەلی کورد نییە و ڕێبەری مرۆڤایەتییە، چونکە هزری ئۆجالان سنووری نەتەوەی تێپەڕاندووە.\nسەید عەبد ئەلفەتاح ڕۆشنبیری میسری و سەرۆکی ناوەندی لێکۆڵینەوە کوردیەکان لە قاهیرە، لە گرتەیەکی ڤیدیۆییدا کە بۆ ئاریەن تی ڤیی ناردووە، لەسەر هەڵمەتی “ئازادی بۆ ئۆجالان و کارییەگەرییەکان لە دەرەوەی سنوورەکانی کوردستان، قسە دەکات کە ئاژانسی هەواڵی ڕۆژنیوز لێرە بڵاوی دەکاتەوە.\nلە سەرەتادا، سەید عەبد ئەلبفەتاح، دەڵێت: بەبێ کۆڵدان و ماندووبون و بێهیوابوون، جەخت لە داوای ئازادی بۆ بیرمەند و سەرۆک و ڕێبەری مرۆڤایەتی عەبدوڵا ئۆجالان دەکەینەوە، ئەم داواکاریە بۆ ڕاستکردنەوەی هەڵەیەکە، یان بە واتایەکی دروستتر، بۆ ڕاستکردنەوەی تاوانێکە کە دەوڵەتی تورکیا ئەنجامی داوە و هەتا ئێستاش بەردەوامە لەم تاوانەدا، بە دەستگیرکردنی عەبدوڵا ئۆجالان، بەبێ هیچ بنەمایەکی یاسایی و پێچەوانەی ڕێکەوتنە نێودەوڵەتیەکانە، دەستبەسەرکردنەکە و بارودۆخ و پێشهاتەکانی، کە ٢٢ ساڵە بەردەوامە، پێچەوانە و دژە لەگەڵ ڕێکەوتنە نێودەوڵەتیەکان و پێشێلیان دەکات و لەگەڵ ڕێکەوتنەکان و یاسا نێودەوڵەتیەکانی مافی مرۆڤ، و تەواوی بەها مرۆیی و ڕەوشتیەکان یەکناگرێتەوە، هەر بۆیە داواکاریمان بۆ ئازادیی عەبدوڵا ئۆجالان داواکارییەکی ڕەوا و یاساییە، لە کاتێکدا ئەو دەستبەسەرکردن و زیندانی‌کردنە بەردەوامە، نایاسایی و ناڕەوایە و لە لایەن هەموو ئەوانەی بڕوایان بە بەها مرۆییە باڵاکان هەیە قبووڵ‌نەکراوە.\nعبد ئەلفەتاح بەشداریی خۆی لە هەڵمەتی ئازادی بۆ ئۆجالان بە شانازی دەزانێت و دەڵیت: وەکوو سەرۆکی ناوەندی لێکۆڵینەوە کوردیەکان لە قاهیرە، کە تایبەتمەندە بە داکۆکی و بەیانکردنی مافەکانی کورد و ڕەوایی ئەم مافانە، و ڕوونکردنەوەی وێنەی ڕاستەقینەی ئەم گەلە و بەتایبەتی و لە پێشەوە عەبدوڵا ئۆجالان، کە کەسایەتییەکی کاریزماییە، و تەنها پێشەوایەکی کوردی نییە، بەڵکو بازنەی نەتەوەی تێپەڕاندووە و بووەتە ڕێبەرێکی مرۆڤایەتی، هۆکاری ئەمەش ئەوەیە هزری ئۆجالان لە سنووری نەتەوەدا قەتیس نەبووە، بەڵکو ئەو سنوورەی تێپەڕاندووە.\nعبد ئەلفەتاح ئاماژە بەوەدەکات کە ڕێبەر ئۆجالانی نەدیوە بەڵام باش دەیناشێت و دەڵێت: لە ڕێگەی خوێندنەوەی کتێبەکانی و فیکرەکانی کە لەم کتێبانەیدا گەیاندوونی و لە ڕێگەیەکی دیکەشەوە کە کەمتر بایەخی نییە و ئەویش دیداری پشتیوانانی و هەوادارانی و هەڤاڵانی لە خەباتی سیاسی و مرۆیی، لە شەڕڤانانی چیاکان و شارەکانەوە، تا خەباتکارانی وشە و ڕێچاری ئاشتیانە، ئەمانە کە عەبدوڵا ئۆجالان توانیویەتی فیکری خۆی لە مێشک و لە دڵیاندا بچەسپێنێت و ئیتر خەریکی جێبەجێکردنی ئەو فیکرانەی ئەون، جێبەجێ‌کردنێکی کردەیی لەسەر ئەرزی واقیع، لە ڕێگەی دیدار و دیمانەی زۆرەوە لەگەڵیان، بەم شێوەیە عەبدوڵا ئۆجالانم ناسی، خۆی و فیکری و ئەو بەهایانەی بانگەوازیان بۆ دەکات، کە کۆمەڵێک بەهای مرۆیی باڵان، هەروەها لە ڕێگەی ڕووبەڕووبوونەوەیان لەگەڵ تێرۆری داعشی، هەروەها لە ڕێگەی سەرکەوتنیانەوە لە دامەزراندن و چەسپاندنی ئەزموونێکی دیموکراتیی دروست و سەرکەوتوودا کە شایەنی هەموو ستایش و نرخاندنێکی ئێمەیە، لە باکوور و ڕۆژهەڵاتی سووریا، لێرەوە عەبدوڵا ئۆجالانم ناسی، و ناسینی زیاتریشم بۆ دروست‌بوو، لە ڕێگەی کتێبەکانیەوە، کە من پێم وایە کۆمەڵێک فیکری مرۆڤدۆستانە لە خۆ دەگرن، و ئەم فیکرانە پێویستە بەشی تەواوی خۆیان لە برەو و بڵاوبوونەوەی جیهانی بەربکەوێت، بەڕاستییش لە ڕێگەی ئەوەدان بەو شێوە جیهانیە بڵاوببنەوە، چونکە پێشتر ڕژێمە یەک لەدوای یەکەکانی تورکیا کۆت و بەندی زۆریان دادەنا لەسەر بڵاوبوونەوەی ئەو فیکرە، پێویستە بڵێین ئەم فیکرانە لە بنەڕەتدا فیکری مرۆڤانە و مرۆڤدۆستانەن و ئەرکە لەسەر کۆمەڵگەی نێودەوڵەتی و هەموو ڕۆشنبیران و پێشەنگەکانی ڕای گشتی لە جیهانی ئازاد، بێنە ڕیزی ئەم هەڵمەتەوە و ئازادیی عەبدوڵا ئۆجالان داواکاریی ئەوانیش بێت، نەک بەپێی ئەوەی کەسێکی نەتەوەیی کوردە، بەڵکوو بەپێی ئەوەی بیرمەندێکی مرۆڤایەتی جیهانییە کە بانگەشە دەکات بۆ پێکەوەژیانی ئاشتیانەی گەلان و بۆ ئەو نەتەوەی دیمۆکراتەی کە هەموو ئێتنیک و گەلەکان و هەموو ڕەگەزەکان و ڕەنگەکان لە سایەیدا کۆدەبنەوە، و جیاوازی نا خاتە نێوان مرۆڤەکان و هەمووان یەکسان دەبن لەژێر چەترێکدا کە بەڕێوەیان دەبات و بەڕێوەبردنی هاوبەشی نێوانیان خۆبەڕێوبەرییان بۆ دابین دەکات، بەبێ دوورخستنەوە و کەنارگیرکردنی کەس و بەبێ کۆنتڕۆڵکردنی هەژموونکاریی کەس.\nسەید عەبد ئەلفەتاح ڕۆشنبیری میسری و سەرۆکی ناوەندی لێکۆڵینەوە کوردیەکان لە قاهیرە، لە کۆتایی قسەکانیدا دەڵیت: لێرەوە لە قاهیرەوە، دووپاتی دەکەینەوە و داواکاریمان بەرزدەکەینەوە و هەر بەردەوام دەبین، بۆ ئازادکردن و ئازادیی عەبدوڵا ئۆجالان، دەبێت کۆمەڵگەی نێودەوڵەتییش بجوڵێت و ڕۆڵی خۆی کە لەسەر شانیەتی ببینێت، چونکە بەردەوامیی دەستبەسەربوونی عەبدوڵا ئۆجالان پەڵەیەکە بە ناوچەوانی مرۆڤایەتیەوە.\nداوای مانگرتنی سەرتاسەری دەکرێت لە بۆرما\nهەڵمەتی بایکۆتکردنی بەرهەمی تورکی لە سعودیە گەرمتر دەبێت


Held 2020 | kurdsubtitle\nهاوسەرگیریەکی ناتەواو کە هاوسەرەکان دەبرێنە تاقیکردنەوەیەک بە بارمتە گیراون لە خانوێکی کرێدا بە دەنگێکی نەبینراو کە فەرمان بە هەموو جووڵەیەک دەکات و هەڕەشە لە زیان لێدان دەکات ئەگەر ئەوان ملکەچیان نەبن\nبەرهەمهێنان Tremendum Pictures\nدەرهێنەر Travis Cluff, Chris Lofing\nئەكتەرەكان Rez Kempton Zack Gold Travis Cluff Bart Johnson Jill Awbrey\nخۆشەویستی دلخۆشت ناکات بە خیانەت ، بەلکو دلخۆشت دەکات بە ڕاستی ، لەوانەیە بیستنی ڕاستیش زەحمەت بێت ، بەلام ڕاستی هاوسەرگیریەکەت پاک و خاوێن دەکات ! فیلمێکی ناوازە بوو بیرۆکەیەکی جیاواز و بابەتێکی دیاری کۆمەلگای پێبکا بە پەیامەکانی ، چیرۆکی فیلمەکە بینەر بە دوو ئاراستەیا ئەبات ، بەلام کۆتایەکەی تەواو یەکلاکەرەوەیە بۆ بینەر ، چیرۆکی فیلمەکە دوو بابەتی زۆر جوانمان بۆ شی ئەکاتەوە یەکەمیان پیاوان چیان لە هاوسەرەکانیان ئەوێ ؟ ئایا ئەو شتەی ئەیانەوێ بۆ هەمیشە دەیانەوێت بە خۆ سەپاندن بێت ؟ ئەوەی دەیانەوێت خۆشەویستیەکی راستەقینەیە ؟ بەی بۆ ئامادە نین قوربانی و کات بەو خۆشەویستیە بدەن ؟ گەر واشبوو و بەدلی ئەوان ڕێی کرد ئەی ماف و ژیانی ئافرەتەکە و ئازادیەکەی لە کوێدایە ؟ دووەمیان خۆشەویستی چۆن بونیات ئەنرێ ؟ لەسەر بنەمای ناڕاستی بنیات نر تا چەند خۆی دەگرێت تا چەند پتەوە ؟ تا چەند لەدوای ژیانی هاوسەرداری پەیوەندی و لاوازیەکانی رابردوت سەبارەت بە سۆزداری دێنەوە ڕێت ؟ هۆکاری خیانەت و دروستبونی کۆی وەلامەکان لە نێو ئەم فیلمەدان ، جوانترین بابەتی سایکۆلۆژی و دەرونی کە لەم فیلمەدا جێی کراوەتەوە ئەویش روبەروبونەوەی واقیعە تاریکەکانی ژیانی هاوسەرداریە کاتێک ئەوەی رابردویەک و پەلەیەکی رەش و شاراوە بوە لەسەر ژیانت بەشێویەکی راستەوخۆ روبەروی ئەبیتەوە تەواو تراژیدیانە لێرە فیلم کراوە ، بەلام دواجار خۆشەویستیەکی راستەقینەی بێ خەوش بناغە بۆ دانراو لەسەر ڕاستی و پتەوی تەواو ئەو بابەتانە خاڵی ئەکاتەوە ، وەک لە دیالۆگێکی فیلمەکەیا ئەلێت ، بە بێ بناغەیەکی بەهێز درەخت ناتوانێت گەشە ناکات ، ناتوانێت خونچە بگرێت ، ناتوانێت جوان بێت ! شایەنی سەیرکردنە


له ئیتاڵیا زیاتر له 80 پزیشك و 20 كارمه‌ندی ته‌ندروستی به‌هۆی ڤایرۆسی كۆرۆناوه گیانیان له‌ده‌ستداوه\n06/04/2020 ژمارەی بینراو 60\nزیاتر له 80 پزیشك و 20 كارمه‌ندی ته‌ندروستی له ئیتاڵیا به‌هۆی توشبونیان به ڤایرۆسی كۆرۆنا گیانیان له‌ده‌ستداوه و له ئێستادا ژماره‌یه‌كی زۆر له پزیشكه‌كان توشی شۆك بوون كاتێك ده‌بینن هاوڕێكانیان به‌م شێوه‌یه گیان له‌ده‌ست ده‌ده‌ن.\nته‌نها له نه‌خۆشخانه‌یه‌ك له ناوچه‌ی لۆمباردی كه به ڕێژه‌یه‌كی زۆر ئه‌م ڤایرۆسه تیایدا بڵاوبۆته‌وه له ئیتاڵیا 300 پزیشك توشی ڤایرۆسی كۆرۆنا بوون و له ته‌واوی وڵاته‌كه 12000 كارمه‌ند له نه‌خۆشخانه‌كانی ئیتاڵیا توشی ڤایرۆسی كۆرۆنا بوون.\nبه‌هۆی بڵاوبوونه‌وه‌ی ڤایرۆسی كۆرۆنا به ڕێژه‌یه‌كی بڵاو له ئیتاڵیا ژماره‌ی كه‌ره‌سته و پێویستیه پزیشكیه‌كان ڕووی له كه‌مبوون كردوه.\nبه‌ڕێوبه‌ری به‌شی نه‌خۆشییه گوازراوه‌كان له نه‌خۆشخانه‌ی سبیدال پرۆفیسۆر" فرانشیسكۆ كاستیللی" تایبه‌ت به تۆڕی سكای نیوز باسی له‌وه كردوه به‌رده‌وام له‌گه‌ڵ هاوكاره‌كانیان پرسیاری ئه‌وه له یه‌كتر ده‌كه‌ن ده‌بێت دواتر سه‌ره‌ی كاممان بێت بۆ ئه‌وه‌ی به‌م ڤایرۆسه بمرین و له‌وه‌ش ده‌ترسین هه‌ریه‌كه‌مان ئه‌م ڤایرۆسه ببه‌ینه‌وه بۆ ناو ماڵ و خێزانه‌كانمان.


کوردیپێدیا - یەکیەتیی پیشەیی مامۆستایانی کوردستانی ئێران\n☂ یەکیەتیی پیشەیی مامۆستایانی کوردستانی ئێران | پۆل: پارت و رێکخراوەکان | زمانی بابەت: 🏳 کوردیی ناوەڕاست\nلە 14-02-2010 دامەزراوە.\n1. 👁 14-02-2010\n🚩 جۆری رێکخراو: ✒ مامۆستایان\n➕ ئەم بابەتە لەلایەن: (هاوڕێ باخەوان)ەوە لە: Feb 20 2010 3:15PM تۆمارکراوە\n👁 ئەم بابەتە 5,349 جار بینراوە\n📷 فایلی وێنە 1.0.1 21 KB Feb 20 2010 3:15PM هاوڕێ باخەوان


سوپای پاسداران هەڕەشەی داخستنی گەرووی هورمز دەکات\nهێزی دەریایی ئێران لە کەنداو\n8636 جار خوێندراوەتەوە\nسوپای پاسدارانی ئێران هەڕەشەی داخستنی گەرووی هورمزی کرد، لە بەرامبەریشدا ویلایەتە یەکگرتووەکانی ئەمریکا ڕایگەیاند، هەڵوێستی وا لە ئێران قبوڵناکەن.\nعەلی ڕەزا تەنکسیری فەرماندەی هێزی دەریایی سوپای پاسدارانی ئێران ئەمڕۆ دووشەممە (٢٢ی نیسانی ٢٠١٩) ڕایگەیاند، تاران گەرووی هورمز دادەخات ئەگەر بێتو ڕێگری بکرێت لە ئێران بەکاریبهێنێت.\nئەو فەرماندە باڵایەی سوپای پاسداران لە چاوپێکەوتنێکدا لەگەڵ کەناڵی (ئەلعالم)ی وڵاتەکەی ڕایگەیاند، گەرووی هورمز ڕێرەوێکی دەریاییە بەگوێرەی یاسا نێودەوڵەتییەکان، بۆیە ئەگەر ڕێگری لە تاران بکرێت بەکاریبهێنێت، ئەوا ڕێگە نادەن کەسی تر بەکاریبهێنێت.\nلە بەرامبەر ئەو لێدوانەی سوپای پاسداراندا، لێپرسراوێکی باڵای ئەمریکا کە ناوی خۆی بۆ ڕۆژنامەنووسان ئاشکرا نەکردووە ڕایگەیاند، هەر هەنگاوێک لەلایەن ئێرانەوە بنرێت بۆ داخستنی گەرووی هورمز، مایەی قبوڵکردن نییە.\nفەرماندەی هێزی دەریایی سوپای پاسداران جەختیکردەوە، بەرگری لە ئاوە هەرێمایەتییەکانی ئێران دەکەن، ئەگەر بێتو ڕووبەڕووی هەڕەشە و دەستدرێژی ببێتەوە.\nجەختیشیکردەوە، سوپای پاسداران بێدەنگ نابێت لە بەرامبەر هەر ستەمکارییەک کە بەرامبەر بە موسڵمانان بکرێت.\nسەبارەت بە کۆتاییهاتنی مۆڵەتەکانی ئەمریکا سەبارەت بە کڕینی نەوتی ئێران، ئەو لێپرسراوەی ئەمریکا ئاشکرایکردووە، دۆناڵد ترەمپ سەرۆکی ئەمریکا بڕوای بەوە هەیە سعودیە و ئیمارات پابەندی بەڵێنەکانیان دەبن، بۆ قەرەبووکردنەوەی کەمبوونەوەی نەوتی ئێران لە بازاڕی وزەی جیهانیدا، کاتێک ئەمریکا دەیەوێت بڕی هەناردەی نەوتی ئێران بۆ بازاڕەکانی دەرەوە بکات بە سفر.\nئەوەش لەکاتێکدایە، پێشتر ویلایەتە یەکگرتووەکانی ئەمریکا مۆڵەتی دابوو بە هەشت دەوڵەتی جیهان، بەدەر لە گەمارۆکانی واشنتۆن بەسەر تاراندا، نەوتی ئەو وڵاتە بکڕن، دوای ئەوەی ئەمریکا لە مانگی کانوونی یەکەمی ساڵی ڕابردوودا گەمارۆی سەپاند بەسەر کەرتی نەوتی ئێراندا.\nپێشتریش ئێران هەڕەشەی ئەوەی کردووە، ئەگەر بێتو ئەمریکا گەمارۆکانی بەسەریدا بسەپێنێت و ڕێگە بە تاران نەدرێت لە گەرووی هورمزەوە نەوتی وڵاتەکەی هەناردە بکات، ئەوا ئەویش ڕێگە بە هیچ لایەنێک نادات نەوت لە ناوچەی کەنداوەوە بەو گەرووەدا هەناردەی دەرەوە بکات.\nهاوکات مایک پۆمپیۆ وەزیری دەرەوەی ئەمریکا ڕایگەیاندووە، وڵاتەکەی کاردەکات لەپێناو گەیاندنی بڕی هەناردەی نەوتی ئێران بۆ سفر و، لەگەڵ کۆمپانیاکان قسەیان کردووە بۆ قەرەبووکردنەوەی ئەو کەمبوونەوەی نەوتی ئێران لە بازاڕی نەوتی جیهانیدا.\nپۆمپیۆ لە کۆنفرانسێکی ڕۆژنامەوانیدا لە واشنتۆن ئەمڕۆ دووشەممە (٢٢ی نیسانی ٢٠١٩) ڕایگەیاند، وڵاتەکەی بەردەوام دەبێت لەسەر سەپاندنی گەمارۆکانی بەسەر ئێراندا، بۆئەوەی نەتوانێت نەوتی وڵاتەکەی هەناردەی دەرەوە بکات، بە وتەی پۆمپیۆ ئێران داهاتی نەوت بۆ پشتیوانیکردن لە "تیرۆر" بەکاردەهێنێت.


عه‌بادی پەیامێکی جیاواز ئاڕاستەی نێچیرڤان بارزانی دەکات\nعه‌بادی بۆ نێچیرڤان بارزانی: ئه‌ركی نوێت چه‌سپاندنی یه‌كپارچه‌یی عیراق و دابه‌شكردنی داپه‌روه‌رانه‌ی سامانه‌كه‌یه‌تی\nعه‌بادی و نێچیرڤان بارزانی... فۆتۆ: ئەرشیف\nسه‌رۆكی هاوپه‌یمانی نه‌سر پیرۆزبایی له سه‌رۆكی نوێی هه‌رێمی كوردستان ده‌كات و رایده‌گه‌یه‌نێت كه "به‌رپرسیارێتی نوێت چه‌سپاندنی یه‌كپارچه‌یی عیراق و دابه‌شكردنی داپه‌روه‌رانه‌ی سامانه‌كه‌یه‌تی".\nحه‌یده‌ر عه‌بادی سه‌رۆكی هاوپه‌یمانی نه‌سر و سه‌رۆك وه‌زیرانی پێشووی عیراق له هه‌ژماری تایبه‌تی خۆی له تۆڕی كۆمه‌ڵایه‌تی تویته‌ر پیرۆزبایی له نێچیرڤان بارزانی سه‌رۆكی هه‌رێمی كوردستان كرد به‌بۆنه‌ی ده‌ستبه‌كاربوونی له پۆسته نوێكه‌ی.\nحه‌یده‌ر عه‌بادی نووسیویه‌تی: "ئه‌م بۆنه‌یه ده‌قۆزمه‌وه بۆ جه‌ختكردنه‌وه له به‌هاكانی پێكه‌وه‌ژیان و ئاشتی له‌نێوان سه‌رجه‌م نه‌ته‌وه و ئاین و پێكهاته‌كانی عیراقدا".\nعه‌بادی باسی له ئه‌رك و به‌رپرسیارێتییه نوێكه‌ی نێچیرڤان بارزانی وه‌ك سه‌رۆكی هه‌رێم كردووه، به‌بێ ئه‌وه‌ی ناوی هه‌رێمی كوردستان بهێنێت و ده‌ڵێت: " به‌رپرسیارێتی نوێت واپێویست ده‌كات كار بۆ چه‌سپاندنی یه‌كپارچه‌یی عیراق و سه‌روه‌ری و دابه‌شكردنی داپه‌روه‌رانه‌ی داهاته‌كه‌ی بكه‌یت".\nسه‌رۆك وه‌زیرانی پێشووی عیراق راشیگه‌یاندووه كه "عیراق بۆ عیراقییه‌كانه، ئه‌وانیش ئه‌ركیانه به‌وه‌فابن بۆی".\nرۆژی سێشه‌ممه 28ی ئایاری 2019، له په‌رله‌مانی كوردستان، نێچیرڤان بارزانی به ده‌نگی 68 په‌رله‌مانتار به سه‌رۆكی نوێی هه‌رێمی كوردستان هه‌ڵبژێردرا.\nئه‌مڕۆ دووشه‌ممه 10ی حوزه‌یرانی 2019، نێچیرڤان ئیدریس بارزانی له‌به‌رده‌می ده‌سته‌ی سه‌رۆكایه‌تی په‌رله‌مان و په‌رله‌مانتارانی په‌رله‌مانی كوردستان و زیاتر له هه‌زار و 200 سه‌ركرده‌ی سیاسی كوردستانی و عیراقی و جیهانی سوێندی یاسایی خوارد و بووه دووه‌مین سه‌رۆكی هه‌رێمی كوردستان.\nاهنئ السيد نيجرفان البارزاني بمنصبه الجديد،.. واوظف هذه المناسبة لتاكيد قيم التعايش والسلام بين جميع قوميات واديان وطوائف العراق،.. واشدد على مسؤولياته الجديدة وضرورة الانطلاق بها لتعزيز وحدة العراق وسيادته والتوزيع العادل لثرواته.\nالعراق للعراقيين، وعليهم واجب الوفاء له.\n— Haider Al-Abadi حيدر العبادي (@HaiderAlAbadi) June 10, 2019\nئه‌م بابه‌ته 16112 جار خوێنراوه‌ته‌وه


پەرلەمانی ئێران و قۆرخ کردنی زمانی دایکیی/نادر نقشبه ندی\nامروز : پنج شنبه, ۲۵ مرداد , ۱۳۹۷ | ساعت : ۰۸:۳۸\nاخبار » پەرلەمانی ئێران و قۆرخ کردنی زمانی دایکیی/نادر نقشبه ندی\nپەرلەمانی ئێران و قۆرخ کردنی زمانی دایکیی/نادر نقشبه ندی\nپایگاه خبری تحلیلی سلام پاوه : زمان، تایبه‌تمه‌ندییه‌کی گرینگی مرۆڤه و ڕۆچنه‌ی ده‌رخستنی بیر و بۆچوون و خواسته‌کانییه‌تی. مرۆڤه‌کان به هاوبیری و هاوکاری، کۆشکی شارستانییه‌تی خۆیان بنیات ناوه، له‌م ڕێگه سه‌خت و پڕ له که‌ندوله‌نده‌دا زمان ته‌نیا پردی په‌ڕینه‌وه و تاقه ئامرازی گۆڕینه‌وه‌ی زانیاری و ئه‌زموون و هه‌روه‌ها ده‌سته‌به‌ر کردنی گه‌شه و پێشکه‌وتنیان بووه که […]\nپایگاه خبری تحلیلی سلام پاوه : زمان، تایبه‌تمه‌ندییه‌کی گرینگی مرۆڤه و ڕۆچنه‌ی ده‌رخستنی بیر و بۆچوون و خواسته‌کانییه‌تی. مرۆڤه‌کان به هاوبیری و هاوکاری، کۆشکی شارستانییه‌تی خۆیان بنیات ناوه، له‌م ڕێگه سه‌خت و پڕ له که‌ندوله‌نده‌دا زمان ته‌نیا پردی په‌ڕینه‌وه و تاقه ئامرازی گۆڕینه‌وه‌ی زانیاری و ئه‌زموون و هه‌روه‌ها ده‌سته‌به‌ر کردنی گه‌شه و پێشکه‌وتنیان بووه که وا بوو ده‌توانین بڵێن پێشکه‌وتنی وڵاتان پێوه‌ندی ڕاسته‌وخۆی به زمانه‌وه هه‌یه. فارس ده‌ڵێ: «همه چیز را همگان دانند» که واته پێویسته هه‌موو مرۆڤه‌کان له پرسه گرینگه‌کانی وڵاته‌که‌یان‌دا به‌شدار بن هه‌تا وه‌کوو بتوانن وڵات و کۆمه‌ڵگایه‌کی پێشکه‌وتوو پێک‌بهێنن.\nله زۆربه‌ی وڵاته فره‌نه‌ته‌وه‌کان‌دا، زیاتر له یه‌ک زمان وه‌ک زمانی فه‌رمی به کار ده‌هێنرێ و زمانی نه‌ته‌وه‌یه‌ک به سه‌ر زمانه‌کانی‌تردا داناسه‌پێ. به واتایه‌کی تر له‌و وڵاتانه‌دا هه‌موو نه‌ته‌وه‌کان وه‌ک خاوه‌ن‌ماڵ ده‌بینرێن و نه‌ته‌وه‌یه‌ک خۆی به خوای سەرزه وی وه خاوه‌نی هه‌موو شتێک نازانێ، ئاوایه که هه‌مووان ده‌ست له نێو ده‌ست هه‌وڵی پێش خستنی وڵاته‌که‌یان ده‌ده‌ن؛ به‌ڵام مخابن له هێندێ وڵات‌دا نه‌ته‌وه‌یه‌ک به سه‌ر نه‌ته‌وه‌کانی تردا زاڵ ده‌بێ و ئه‌وانی تر له زۆر شت و له هه‌موویان گرینگ‌تر له زمان، بێ‌به‌ش ده‌کرێن. بێ‌به‌ش کردنی نه‌ته‌وه‌یه‌ک له زمانی دایکی، ده‌بێته هۆی بێ‌به‌ش بوونی وڵات له توانا و به‌هره‌ی ئه‌و نه‌ته‌وه‌یه و له ئه‌نجام‌دا لاواز بوونی وڵاته‌که؛ چونکه ئه‌و که‌سه‌ی له زمانی دایکی بێ‌به‌ش بکرێ، که‌سایه‌تی ڕاسته‌قینه‌ی خۆی له ده‌ست ده‌دا و له شوناسی خۆی دوور ده‌که‌وێته‌وه. له نێو چوونی شوناسی نه‌ته‌وه‌ییش له نێوچوونی نه‌ته‌وه‌ی به دواوه دێ ئاوایه که هیتله‌ر ده‌ڵێ: «ئه‌گه‌ر ده‌تانه‌وێ نه‌ته‌وه‌یه‌ک له نێو ببه‌ن، سه‌ره‌تا زمانه‌که‌یان له نێو ببه‌ن »(داغچی، لاپه‌ڕه‌ی ۱۸۹)\nپاساوی ده‌سه‌ڵاتداران بۆ ڕێنه‌دان به گه‌شه‌کردنی زمانه‌کانی تر، پاراستنی یه‌ک‌پارچه‌یی وڵاته و پێیان وایه به پێدانی مافی نه‌ته‌وه‌کانی تر به‌رژه‌وه‌ندییه‌کانی خۆیان ده‌که‌وێته مه‌ترسی‌یه‌وه؛ به‌ڵام کاتێ بارودۆخی ئه‌م وڵاتانه له‌گه‌ڵ وڵاته پێشکه‌وتووه‌کان‌دا به‌راورد ده‌که‌ین ده‌بینین به‌پێچه‌وانه‌وه ئه‌و وڵاتانه‌ی مافی هه‌موو نه‌ته‌وه‌کانی پاراستووه، له گشت ڕوویه‌که‌وه به‌هێزتر و پێشکه‌وتووترن. سویس، که‌نه‌دا، فه‌نلاند، هوله‌ند، سه‌نگاپوور، بوولیوی، پاراگۆئه، بلژیک، بووسنی، ئیرله‌ند، ئه‌فریقای باشوور و هتد له‌و وڵاتانه‌ن که زیاتر له یه‌ک زمانیان به فه‌رمی داناوه و نه‌ته‌وه جیاوازه‌کانیان له خوێندن و نووسین و چاپه‌مه‌نی و چی تر بێ‌به‌ش نه‌کردووه.\nئێوه ده‌توانن ئه‌م وڵاتانه له هه‌موو لایه‌نێکه‌وه له‌گه‌ڵ وڵاتێکی وه‌کوو ئێران به‌راورد بکه‌ن تا بزانن کام هه‌ڵوێست به قازانجی وڵات ده‌شکێته‌وه؟ به‌شداری دانی هه‌موو نه‌ته‌وه‌کان یان زاڵ کردنی یه‌ک نه‌ته‌وه و یه‌ک زمان؟\nله ماده دووی جاڕنامه‌ی گه‌ردوونیی مافی مرۆڤ‌دا نووسراوه: هه‌موو که‌سێک به‌بێ له به‌ر چاو گرتنی ڕه‌چه‌ڵه‌ک، ڕه‌نگ، ڕه‌گه‌ز، زمان و هتد خاوه‌ن هه‌موو ماف و ئازادییه‌که. له ماده‌ی ۱۵ یاسای بنه‌ڕه‌تی (قانون اساسی) ئێرانیش‌دا ئاماژه به مافی خوێندنی زمانی دایکی له خوێندنگاکان‌دا کراوه، به‌ڵام به‌داخه‌وه تاکوو ئێستا نه‌که‌وتووه‌ته بواری کردارییه‌وه و د‌ه‌سه‌ڵاتداران خۆیان لێ گێل کردووه.\nبه‌رنامه‌داڕێژانی په‌روه‌رده‌ی ئێران له‌م ساڵانه‌ی دوایی‌دا، به زیاد کردنی دوو وانه‌ی ئازاد له دووتوێی ئه‌ده‌بیاتی فارسی سێ ساڵی ناوه‌ندی‌دا هه‌وڵیان دا دوو دڵۆپ ئاو به سه‌ر دارستانی سووتاوی زمانه نافارسییه‌کان‌دا بپڕژێنن. له‌م دوو ساڵه‌دا به‌شێکیان به ناوی «ئه‌ده‌بیاتی بوومی» به کتێبی ئه‌ده‌بیاتی فارسی زیاد کردووه؛ به‌ڵام بۆخۆشیان باش ده‌زانن که ئه‌م ئاگره‌ی پێش‌تر ڕه‌زاشا هه‌ڵیکردووه و ئه‌مان ئاوردوویان خستووه‌ته سه‌ر، به‌م سووکه‌هه‌وڵانه چاره‌سه‌ر ناکرێ.\nئێستا ئه‌گه‌ر ئێمه له‌م چه‌ند لاپه‌ڕه‌یه‌دا ده‌ستمان ئاوه‌ڵا کراوه که زمان و ئه‌ده‌بی نه‌ته‌وه‌که‌ی خۆمان فێری منداڵانمان بکه‌ین، ئاخۆ بۆخۆمان توانیومانه له‌م هه‌له که‌م و کورته‌دا، به‌ڵام پڕبایه‌خه‌دا که‌لکی پێویست وه‌ربگرین؟ به‌داخه‌وه وڵامه‌که‌ی ده‌بێ به «نا» بده‌ینه‌وه گرفتی ئێمه له‌م باره‌وه دوولایه‌نه‌یه؛ لایه‌نێکی بۆخۆمان و لایه‌نێکی بۆ ده‌سه‌ڵات ده‌گه‌ڕێته‌وه. ده‌سه‌ڵاتداران و به‌ڕێوه‌به‌رانی په‌روه‌رده، پێش ئه‌وه‌ی هه‌وڵی پێگه‌یاندنی مامۆستاکان بده‌ن و خولی تایبه‌تییان بۆ دابنێن، چه‌ند په‌ڕێکی سپیان خستووه‌ته به‌ر ده‌میان و ده‌ڵێن له هه‌ڵبژاردنی بابه‌ت‌دا سه‌ربه‌ستن. به ڕوانینێکی تره‌وه، ڕه‌خنه‌که خۆمان ده‌گرێته‌وه که نه‌مانتوانیوه له‌م هه‌له زۆر بچووکه‌شت وه‌ربگرین و هۆکاره‌که‌شی ده‌گه‌ڕێته‌وه بۆ کوردی نه‌زانینی به‌شێکی زۆر له مامۆستایانی ئه‌ده‌بیاتی فارسی. سه‌رباری ئه‌مانه‌ش، زۆر به‌داخه‌وه هێندێک له مامۆستایان بۆ له مل کردنه‌وه‌ی ئه‌و لاپه‌ڕانه، بوونه‌ته «که‌وا سووری به‌ر کاروان»یان به وته‌ی فارس: «کاسه‌ی داغ‌تر از آش» و ئه‌م به‌شه‌یش به ئه‌ده‌بی فارسی پڕ ده‌که‌نه‌وه.\nده با ئیتر باسی ڕابردوو نه‌که‌ین و چاومان له داهاتوو بێ. بۆ ساڵی تازه‌ی خوێندن بڕیاره بۆ منداڵانی کورد کتێبێکی تایبه‌ت به زمان و ئه‌ده‌بی کوردی بدرێته ده‌ره‌وه. ئه‌م هه‌وڵه جێی دڵخۆشییه و ئه‌گه‌ر بێتوو جێ‌به‌جێ ببێ، ئه‌کرێ وه‌ک ورده‌هه‌نگاوێکی باش له قه‌ڵه‌م بدرێ؛ به‌ڵام هه‌تا کێشه‌ی مامۆستایان له لایه‌ن په‌روه‌رده و هه‌روه‌ها له لایه‌ن خۆیانه‌وه چاره‌سه‌ر نه‌کرێ، ئه‌مه‌ش به ده‌ردی ئه‌و چه‌ند لاپه‌ڕه‌یه‌ی کتێبه‌کانی ئێستا ده‌چێ و قازانجێکی ئه‌وتۆی نابێ.\nجگه له‌و کێشانه‌ی سه‌ره‌وه ده‌مه‌وێ باسی ڕاستییه‌کی گرینگ بکه‌م که پێویسته هه‌موومان ئاگاداری بین. ئه‌گه‌رچی ئه‌م ورده‌هه‌وڵانه پێویستن، به‌ڵام به‌س نین و مافی نه‌ته‌وه‌کانی ئێران له پێوه‌ندی له‌گه‌ڵ زمانی دایکییان‌دا زۆر زۆر له‌وه زیاتره. ده‌بێ ئه‌وه بزانین که جێگای شیاو و دروستی ئه‌و کتێبانه نه‌ک پۆلی هه‌فت و هه‌شت و نۆ به‌ڵکوو شه‌ش ساڵی خوێندنی بنه‌ڕه‌تییه (ده‌وره‌ی سه‌ره‌تایی). هه‌ر وا که ده‌زانن هه‌ر مرۆڤێک بۆ فێربوونی زمانه‌که‌ی خۆی، ده‌بێ چوار قۆناغی تێگه‌یشتن، ئاخافتن، خوێندن و نووسین تێپه‌ڕێنێ. منداڵی کورد پێش ئه‌وه‌ی ڕێی خوێندنگه بگرێته به‌ر، له زمانه‌که‌ی خۆی تێده‌گا و به جوانی قسه‌ی پێده‌کا؛ که‌چی له قوتابخانه دا ناچاره فێری خوێندن و نووسین به زمانی فارسی ببێ. ئه‌گه‌ر منداڵی کورد و تورک و به‌لووچ و … له‌گه‌ڵ منداڵی فارس‌دا که تواناکانی تێگه‌یشتن و قسه کردن به زمانه‌که‌ی خۆی، له ماوه‌ی شه‌ش ساڵی به‌ر له چوونه مه‌دره‌سه‌دا تێپه‌ڕاندووه، به‌راورد بکه‌ین، ده‌زانین ئه‌و منداڵه هه‌ژارانه خۆیان له چ دنیایه‌کی نامۆدا ده‌بییننه‌وه و چه‌نده هه‌ست به لاوازی و که‌م‌وکووڕی ده‌که‌ن.\nبه گوێره‌ی تۆژینه‌وه‌ی ده‌روون‌ناسان و شاره‌زایانی زانستی په‌روه‌رده. له‌وانه کمۆنیۆس، منداڵ تاکوو دوانزه ساڵان نابێ له زمانی خۆی داببڕدرێ. (داغچی، لاپه‌ڕه‌ی ۱۹۱) گه‌ر وا نه‌بێ به دڵنیایی‌یه‌وه ئه‌و منداڵانه ناتوانن هه‌موو تواناکانی خۆیان ده‌رخه‌ن و به‌م چه‌نه‌ش لاوازبوونی نه‌ته‌وه‌کانی پێک‌هێنه‌ری وڵاتێک، لاوازبوونی هه‌مه‌لایه‌نه‌ی وڵاته‌که‌ی لێ‌ده‌که‌وێته‌وه. به زانینی ئه‌م ڕاستییه ده‌توانین بڵێین خوێندن و نووسین به زمانی کوردی له پاش ته‌مه‌نی دوانزه ساڵان، له ڕاستی‌دا ده‌بێته «هه‌ی هه‌یی دوای گورگ» و «نوشداروی پس از مرگ سهراب»، به‌ڵام سه‌ره‌ڕای ئه‌م ڕاستییه تاڵانه، په‌نجه هه‌ڵپێکان کێشه‌کانمان بۆ چاره‌سه‌ر ناکا و پێویسته له‌و ده‌رفه‌ته‌ی ڕه‌خساوه که‌لکی پێویست وه‌ربگرین. هیوادارین ئه‌م هه‌نگاوه، قه‌ڵه‌مبازی به دواوه بێ و هه‌موو نه‌ته‌وه‌کانی ئێران به مافه سه رەتایی‌یه‌کانی خۆیان، له‌وانه خوێندن و نووسین به زمانی دایکییان بگه‌ن؛ وه‌ک مامۆستا هێمن ده‌ڵێ: «دوور بنواڕه، دوور بنواڕه، ئاسۆ ڕوونه.»\nئازیزان زمان، بنه‌مای هه‌ره گرینگی پێناسه‌ی نه‌ته‌وه‌یی‌یه بۆ هه‌ر قه‌وم و میلله‌تێک له چوارچێوه‌ی «زمان«دایه که که‌لتووری نه‌ته‌وه‌ییت ده‌گوورێ، ده‌بووژێته‌وه و گه‌شه ده‌کا، داب‌ونه‌ریتی کۆمه‌ڵایه‌تیت ڕووحی وه به‌ر دێ. به گوێره‌ی «زمان»ه که ڕابردووت له ئێستادا به‌دی ده‌که‌ی و گیانێکی نوێی پێده‌به‌خشی. به هۆی «زمان»ه که خۆت به جیهان و به مێژوو ده‌ناسێنی و ده‌سه‌لمێنی. به‌ڵێ! زمان، هه‌وێنی بوون و مانه‌وه‌ته له ڕه‌وتی مێژوودا.\nزمان گرینگ‌تر و پڕبایخ‌تره بۆ ئه‌و نه‌ته‌وه‌یه‌ی به درێژایی مێژووی شارستانییه‌ت دڵی که‌لاوڕێژه له تاسه‌ی سه‌رفراز بوون؛ ئه‌و نه‌ته‌وه‌یه‌ی هه‌موو ساتێ، چ له سێباری شه‌وان و چ له به‌ر تیشکی خۆره‌تاوان، تاسه‌ی هه‌ڵمژینی بۆن و به‌رامه‌ی گوڵی سه‌ربه‌ستی له دڵایه.\nهه‌روه‌ها که پێش‌تر ئاماژه‌م پێکرد زیاتر له سی وپێنج ساڵه خه‌ڵک، چاوله‌ڕێی به‌ڕێوه بردنی ئه‌سڵی ۱۵ی قانوونی ئه‌ساسین، ڕۆژێ ئه‌م خه‌ونه بێته دی، به‌ڵام هه‌ر جار نا جارێ ئه‌م خولیایه له لایه‌ن کاربه‌ده‌ستانی باڵای فه‌رهه‌نگییه‌وه، وه‌ک مۆته ته‌عبیر ده‌کرێته‌وه نه‌ک وه‌ک «ده‌رفه‌تێک» بۆ دره‌وشانه‌وه‌ی په‌لکه‌زێڕینه‌ی زمانی هه‌موو نه‌ته‌وه‌کان!\nده‌مێکه خه‌ڵکی کورد له‌مه‌ڕ چاره‌سه‌ری ئه‌م گرفته به جارێ دڵ‌سارد و هیوابڕاو بوون. ته‌نیا له سه‌رده‌می هه‌ڵبژاردنه‌کانه که له قالبی واده و به‌ڵێنییه‌کان، سه‌رله‌نوێ غونچه‌ی هیوا و هومێد له دڵان‌دا ده‌پشکوێ که ئای به‌ڵکوو …\nسه‌فه‌ری ساڵی پێشووی سه‌رۆک‌کۆماری ئێران بۆ پارێزگای کوردستان له‌م چه‌شنه ده‌رفه‌تانه بوو که خه‌ڵکی پارێزگا، چاوه‌ڕوان بوون که یه‌که‌م که‌سی فه‌رمی وڵات ئه‌م تابوویه بشکێنێ و ئه‌م ئه‌رکه بوێرانه ڕاپه‌ڕێنێ و سه‌داقه‌ت و ئه‌مه‌گی خۆی به یاسای بنه‌ڕه‌تی وڵات بسه‌لمێنێ؛کە چی وەکوو جاران دەستی بە گوتار دەرمانی کرد، ته‌نیا به‌ڵێنی سه‌رۆک‌کۆمار، ئیزنی خوێندنی ئه‌ده‌بیاتی کوردی له زانستگای سنه بوو. یانی ته‌واو به‌پێچه‌وانه‌ی ئه‌سڵی ۱۵ که ئیزنی ئه‌وه‌ی داوه له په‌راوێزی فێر بوون به زمانی فه‌رمی، خوێندن به زمانی دایک هه‌ر له پۆلی یه‌که‌می سه‌ره‌تایی‌یه‌وه درێژه‌ی هه‌بێ. ئه‌زموونێک که له سه‌رده‌می ڕژیمی پێشووش تاقی کرایه‌وه، به‌ڵام هه‌ر وه‌ک چاوه‌ڕوان ده‌کرا، هیچ شوێنی له سه‌ر گه‌شه‌ی زمانی منداڵ و گه‌نج و لاوه‌کان دانه‌نا. بە داخەوە لەم خۆسڵ کردنەوانە.\nئاکامی ئه‌م خۆ سڵ کردنه‌ی کاربه‌ده‌ستانی باڵایه، بۆته هۆی ئه‌وه که ۸۵% حه‌شیمه‌تی گشت شاره‌کان، بێ‌به‌شن له خوێندنه‌وه و نووسین به زمانی دایک. ئه‌گه‌ر هه‌وڵی نه‌سره‌وتووانی قه‌ڵه‌م له به‌ستێنی شێعر و نووسین نه‌بوایه، ده‌مێک بوو گڵۆله‌ی زمانی کوردی به‌ره‌و لێژی گلۆر ده‌بۆوه.\nجاڕنامه‌ی مافی مرۆڤ، ڕێکخراوی یۆنسکۆ و هه‌روه‌ها نیهاده‌کانی مه‌ده‌نی، ده‌یان جار وریایی ئه‌وه‌یان داوه که له سه‌رده‌می ئه‌وڕۆدا پارێزگاری له که‌رامه‌تی ئینسانه‌کان په‌یوه‌سته به ڕێز گرتن له زمانی که‌مینه‌کان، وه‌ک پێناسه‌ی نه‌ته‌وه‌یی ئه‌وان.\nخاوه‌ن‌ڕایان به پێی ئه‌زموونه تاقی‌کراوه‌کان له زۆربه‌ی وڵاتانی پێشکه‌وتوو، له سه‌ر ئه‌م ڕایه سوورن که مه‌قووله‌ی زمانی دایک له وڵاتانی فره‌نه‌ته‌وه، باش‌ترین ده‌رفه‌ته بۆ سڕینه‌وه‌ی ده‌مارگرژیی بێ‌بنه‌مای نێوان نه‌ته‌وه‌کان، هه‌لێکی گونجاوه بۆ یه‌ک‌ڕیزی و به یه‌که‌وه حاوانه‌وه‌ی گشت نه‌ته‌وه‌کان له به‌ستێنی پێشکه‌وت و سه‌رفرازی‌دا. به‌داخه‌وه که‌ش‌وهه‌وای وڵات به شێوه‌یه‌ک ئاڵۆز بووه که ته‌نانه‌ت ئه‌ندامانی پایه‌به‌رزی «فه‌رهه‌نگستان» دژبه‌ری زمانی نه‌ته‌وه‌کانن و وه‌ک «هه‌ڕه‌شه» یه‌ک دژ به زمانی فه‌رمی لێکی ده‌ده‌نه‌وه!\nهه‌ڵوێستی بێ‌به‌ڵگه‌ی ئه‌م دوایانه‌ی مه‌زنه‌پیاوانی «فه‌رهه‌نگستانی علووم» زۆر له کارناسانی زمان و فه‌رهه‌نگیان سه‌ر سوڕماو کرد. تۆ بڵێی کۆشکی زمانی فارسی سه‌ره‌ڕای هه‌زاران ساڵ ته‌مه‌نی ده‌سه‌ڵاتداری و خاوه‌نی مێژووی ئه‌ده‌بی نووسراوه، به گه‌شه‌ی یه‌ک له زمانه‌کانی هاوڕیشه‌ی خۆی درزی تێبکه‌وێ؟!\nسه‌رده‌می «سوقڕات»مان دێته‌وه بیر. بریا عیلم و سیاسه‌ت، هیچ کات یه‌ک‌ماڵ نه‌بان. بریا سنوورێکیان تێکه‌وتبا به پانایی هه‌موو وڵات. زمانی زگماکی، شیری حه‌یات‌به‌خشی دایکه. خوێنی نێو شاده‌ماره‌کانی جه‌سته‌ی نیشتمانه. بۆ نه‌ته‌وه‌ی ئێمه ئه‌وین و زمان به‌ری دارێکن؛ دارێک به ناوی ژیان و مان. هیوا دارم بە بەرزرراگرتنی زمان وشوناس نەتەوەیی ژیان ومانی خۆمان مسۆگەر کەین، هەروا کە هەموو دەزانین کەسێ زمانی خۆی نەزانی، رابردووو میژووی خۆی نازانێ کە نەزانینی رابردووش_ داهاتوویەکی نادایارە، وناروونیی وبن دەستی بە دوای خۆیدا دێنێ……..،.\nجارنامە گردونیی مافی مرۆڤ\nئیبراهیمی، مەزهەر:زمان و خوێندگاکانی ئیران\nنەقشبەندی، نادر، رۆڵی دایکی کورد له پاراستنی زمان و ئەدەبیاتی مناڵاندا، ئەرشێڤ\n۲ی رەشە مەی ساڵی ۲۷۱۷ی کوردی\nبرچسب ها : پەرلەمانی ئێران و قۆرخ کردنی زمانی دایکیی , رۆژی جیهانی زمانی دایکیی پیرۆزبێت , نادر نقشبندی\nکد خبر 68515\nیازدهمین گردهمایی راهنمایان گردشگری سراسر کشور در پاوه برگزار شد »\n« توضیحات رئیس شرکت گاز شهرستان پاوه در خصوص قبوض صادره شده اخیر\nاسفند ۵, ۱۳۹۶ در ۳:۲۳ ب.ظ\nچرا در اقلیم شمال عراق کودکان هورامی حق آموزش به زبان مادری ندارند؟\nایران هم مثل کردستان عراق\nاسفند ۲, ۱۳۹۶ در ۱۱:۴۸ ب.ظ\n*. بە پەیلۋاو من گرڎ زۋانېۋ شاییستەو ستاییش و ڕێز و خزمەتکەردەیا، ھەر پاسە زۋانی ئەڎایی منېچ، کە زۋانی ھۆرامی’ن.\nمەبەسو من ئانەن، کە فېرگاکانە زاڕۊڵۍ ئېمە بە وەنەی و نۋیستەی سۆرانی و فارسی و عەرەبی ناچارکریا، چاپخانەکۍ پەرتووکۍ ھۆرامېۍ چاپنمەکەرا، میدیانە زۋانی ھۆرامی ئېڼەو تورکمانی و سریانی بوارش نەڎریان، بە پاو یاساو عیراقی فێدراڵی گرڎ ئێتنیېۋ مافو وەنەی زۋانی وېش ھەنش، بەڵام ئا مافە چە ئېمە زۆتکریان، کەچی خەریکا چە لایەنو ھۆرامی-زۋانەکاۋە، ئی فەرھەنگە ئینتەرنێتییەش بە زۋانی ئەڎایی ئېمە (زۋانی ھۆرامی) ڕەۋا نمەۋېنیۊ و ئاڎېچ بە سۆرانی کریۊ.\nئیتر بە ھیچ جۊرېۋ، ھۆڵدای چامنە شیاۋو سازشکەردەی نیا و مشیۊ چی ساتۆ خاڵکو کۆتایی سەرو ئا ھۆڵا بنریۊرە و گرڎ کەس، گرڎ بەشدارېۋ بیاۋۊنە، کە ئی فەرھەنگە (فەرھەنگی ئینتەرنێتی ھۆرامی بە ھۆرامی)ن و تەنیا واژۍ ھۆرامییە پەیش ھەن، دلۍ فەرھەنگی ھۆرامی بە ھۆرامی’نە تۊمارەکریۊ و شیکەردەیش پەی کریۊ!\nسەرپەرشتیکەرە ئازیزەکا (فەرھەنگی ئینتەرنێتی ھۆرامی-ھۆرامی)، ئومیدوارەنا ھەر کەس واژۍ ناھۆرامی’یەش تۊمارەکەردە، نەپەسیندېش و بسەڕدېشۆ، ئا واژە ناھۆرامییاچە بسەڕدېۋە، کە ۋەڵتەر تۊمارېکریێنۍ، چونکە ئی فەرھەنگە (فەرھەنگی ھۆرامی بە ھۆرامی)ن، واتا تەنیا واژۍ ھۆرامییە و ھامواتاکېش بوار و مۊڵەتو تۊمارکریای و کەردەیش ھەن، نموونە :\n#خاۋ = #خام ، #خېرا = #پەلە ، #نانەشانە ؟ ، # تەڕیانە ؟ ، #ئەڎا ؟ ،#ئەڎالۍ ؟ ،#تاتە ؟ ،#تاڵەلە ؟ ،#واڵۍ ؟ ، #واڵەلۍ ؟ ، #کاکە ؟ ،#کاکەلە ؟\n#مەتیە : ؟ ، #مەتېلۍ : ؟\nئومیوارەنا ھیچ کەس بە ھیچ جۊرېۋ لەیەکۆدای بېبنەما پەی ئی پەیلۋایە نەکەرۊ، چونکە من ئا قسۍ بە بنەما گېروو، کە ماچۊ\n” کە پەیلۋاو تۊ جیاۋاز بۍ، سەرەتا نادیدە گیریەی، کە زاناشا بەردەۋامەنۍ و کۊڵنمەڎەی، بە تۊ گاڵتەکەرا، دیسان کە زاناشا تۊ سەرو پەیلۋاکەو وېت مزېڕەنی، ئیجا دژایەتی تۊ کەرا و پەی دلېنەبەردەی و زېنانېکەردەو تۊ پېلانەگېڵڼا ”\nیەکەم جار، کە ساڵۊ ٢٠١۵ ئی فەرھەنگە [پېسەو درېژەو فەرھەنگی ئینتەرنێتی ھۆرامی- ھۆرامی ٢٠١٠-٢٠١٢ ، ئێنسیکلۆپێدیای ھۆرامی ٢٠١٢-٢٠١٣] چە فەیسبووکەنە بەرکۆت، نادیدەگیریا، پېرار و پار پەی گاڵەپنەکەردەی کۊششکریا، ئیسەیچ پەی ئەرەگېرتەی و لادایش کۊششکریۊ و کەمۍ نیەنۍ کوڕەکۍ پارتییایەتی [حزبایەتی] و دەسەڵاتی، کە دژایەتی ھەر پڕۆژېۋی ئازاڎی کەرا و ھەرمانەشا ئانېنە چە تۊرە کۊمەڵایەتییەکانە خەڵکی شەلاقکاریکەرا …\nھەر پەی ئاگاداری بەشدارا (فەرھەنگی ئینتەرنێتی ھۆرامی-ھۆرامی) و ھەر پاسە بەکاربەرا فەیسبووکی؛ ڕېکۆتو ١٧و جێنیوەری ٢٠١٨ واتا ٢٧و ئارگاو ١٣٩۶ چە تۊڕۍ کۊمەڵایەتیېۊ تێلەگرام’یەنە، دماو ئانەی کە دیکتاتۆرۍ گرووپەکا تەری من و چڼ کەسېۋی تەرشا سەرو ئانەی کە ئېمە چە نۋیستەیەن پېتە ھۆرامییەکا بەکاربەرېنمۍ، ئېمەشا بەرکەردېمۍ و منیچ گرووپېۋەم بەنامۊ (ڕازۋان و ڕانۋیسو زۋانی ھۆرامی) کەردۆ، تاکو چاگەنە ھەر ھۆرامی-زۋانېۋ ئازاڎانە بە دیالێکت یان بنە-دیالێکتو وېش بنۋیسۊ و چە ئا ڕاۋە، قسەکەرۍ دیاڵێکتە ھۆرامییەکا چە شەبەک و یارسان و باجەلان تاکو ھۆرامان و مازیندەرانو ئێرانی و کوێتەو پاکستانی، کۊبېمېۋە و بە دیالێکتۍ و بنە-دیالێکتا یەکتری ئاشنێبیمۍ و ئازاڎانە و بەبۍ سەرپەرشتیکەردەی کەسە ئەتوار دیکتاتۆرەکا و دوور چە ھۆڵ و پلانی ڕامیاریی و ئایدیۆلۆجیی و پارتیی [حزبی]، خەریکو خزمەتکەردەی زۋانی ئەڎایی وېما بیمۍ. سەرەتا گرووپەکۍ تایبەتە (Telegram Private group) بۍ، تاکو ھیزی کە فاڕاما پەی گرووپۍ ئاشکرێ و گرڎینۍ (Telegram public group)، کەچی یەکسەر دماو چن ساتېۋی چە ئێران و لایەنو دەسەڵاتدارا ئێرانیۆ گرووپەکۍ بلۆککریا و واڵە و برا ھۆرامی-زۋانەکېما چە ئێران توانا و مافو نۋیستەی و بەشداری گرووپەکېشا نەمەن.\nھەڵبەتە ئانە ئاشکران، کە ھەر چە لایەنو ھۆرامی-زۋاناۋە گرووپەکۍ (گرووپۊ ڕازۋان و ڕانۋیسو زۋانی ھۆرامی)** ڕێپۆرتکریا، ھەر پاسە کە فرە جارۍ ھەر چە لایەنو خودو ھۆرامی-زۋاناۋە بە ئی فەرھەنگە ھۆرامییە (فەرھەنگی ئینتەرنێتی ھۆرامی-ھۆرامی) گاڵتەکریان، ھۆڵو تېکدایش دریان.\nھەزاران دروودۍ پەی ۋەڵینا، کە ۋاتەنشا “ئەر چۊ پوازش چە وېش نەبۊ، نمەقڵېشیۊ ” **\nسەرپەرشتیارو فەرھەنگی ئینتەرنێتی ھۆرامی- ھۆرامی\n٧و فێبریوەری ٢٠١٨ پېڎایی\n١٨و ڕابەڼانو ١٣٩۶ ڕۊجیاری\n* میانو قسەکەردەی یارسانەکا کەرکووکی و قسەکەردەی خەڵکو پاۋەی نزیکایەتیېۋی فرە ھەن\nپار داوازیېۋم پەی بەشۊ سەرپەرشتیاری فەیسبووکی کیاست، کە مۊڵەتو ھۊرگېڵنای زۋانو فەیسبووکی پەی ھۆرامی بە من بڎا، بەڵام بەداخۆ ئاڎېچۍ بەرەکەشا چەمېمارە کېشت!\n* گۊرانی : خانەوادەی زۋانین، نەک یەک دیالێکت یان یەک زۋان، نە گۊرانستان’ېۋ ھەن و نە گۊرامان’ېۋ، ھەر پاسە کە (ماچۊستان) و (ماچۊمان) بیەیش نیا.\nاسفند ۲, ۱۳۹۶ در ۱۱:۳۶ ب.ظ\n ڕوٙ جەهانی زوانی ئەڎایی پیٛروٙز بوٙ ۲۱/۲\nئازیزا بەشدارا یادەوەری ڕوٙجەهانی زوانی ئەڎایی ، خیٛربەیدیٛ ، یاگیٛ وەشحاڵیمانە ئاروٙ ئیٛمەی هەورامی یادو زوانەکەیما کەرمیٛوە، زوانو ویٛم گیانو ویٛما ، گیانو ویٛم زوانو ویٛما\nڕوٙ جەهانی زوانی ئەڎایی پەی یەکەم جاری ساڵەو ۱۹۹۹ ی جە لاو یونسکۆی ” ڕیٛکوزیاو ڕوٙشنویری و پەروەوردەی و زانیاری ” کریا بە ڕوێ جەهانی ، شوٙنەو ئانەیرە نەتەوەیوٙگرتەکا ساڵە و ۲۰۰۸ی ئەشناسا و نیاشارە بە ساڵەو زوانەکا ، پەی پاڵپەشتی و هوٙشیاری و ڕوٙشنویری و پاریٛزنای زوانی .\nساڵەو ۲۰۰۰ یوە ، ئاهەنگو چالاکی ملوٙ ڕاوە پەی گەورەگیٛرتەی ئی ڕوٙیەو پاڵپەشتی ئاشتی و فرە زوانی .\nدماو ئانەی مسیاریٛ زانکوٙ پزیشکی دەکای ساڵەو ۱۹۵۲ داواشاکەردیٛ بیٛ بە زوانی بەنگالی ویٛشا بوانا ، وەرپەرنگشا کەردیٛ و پەنج مسیاریٛشا چەنە کوشتیٛ ، ئاوەختە بەنگلادش چیٛردەسو پاکستانی بیٛ و زوانی سەردەس ” ئوردو ” ی پاکستانی بیٛ ، وەلێ بەنگالیەکیٛ داواو وانای بە زوانو ویٛشا کەریٛنیٛ ، دماو ئازدی بەنگلادیشی چیٛردەسو پاکستانینە ، دواشا کەرد نەتەوە یوٙگرتەکا هەکە ئی ڕوٙیە کەرا بە ڕوێ جەهانی پەی پاریٛزنای و گەشەدای بە زوانەکا سەرزەمینی ، کوٙشای سەرەمڕە بی تا یونسکۆی و نەتوەیوٙگرتەکا ئەژناسا .\nئاروٙ ڕوٙ ئاهەنگ و یادەوری زوانین ڕوٙ پاڵپەشتی فرە زوانین ، ڕوٙ کوٙشایا پەی ویرۆ ئاردەی ڕوٙڵو زوانی جە فاڕایەو زانیاری و خزمەت کەردەی ئانزانیەتی ، ڕوٙ بەرجەستە کەردەو مافە زوانیەکان.\nئیٛمەی هەورامی زوانەکەما ئینا ڕیزو ئا زوانانە هەکە هەڕەشیٛ فوٙتیاشا ئینا سەرەو، وەروئانەی ئەرکو سەرو شانەیمانە پاریٛزنمیٛش ، هەوڵو تەقەلا دەیمیٛ تا چینەی زیاتەر نەفوٙتیوٙ ، قسەکەردەی و وانای و نویستەی ، ئاهەنگو کوٙنیشتی زانستی چنڎ ڕاێوەنیٛ پەی پاریٛزنای زوانی ، وەرروئانەی داوا کەرمیٛ هەورامیەکا :\n• بە زوانو ویٛشا قسیٛ بکەرا و تابلوٙ و نویستەی سەرو یاگیٛ هەرمانیٛشاوە هەورامی بوٙ\n• داوا کەرمیٛ جە لایە پەیوەنی دارەکا حکومەتی چینەی زیاتەر داواکاریەکاو میللەتو هەورامانی نەوزا پەشتەو گوٙشا :\n۱- با وانگاکاو هەورامانینە بە زوانی ئەڎایی وانیوٙ .\n۲- ئەرکو حکومەتیا گلیٛرگایوە هەورامی پەی هوٙروشکنای بکەروٙوە .\nیانەو سیاوچەمانەی ۲۱/۱/۲۰۱۸


داھاتی حکومەتی ھەرێم ئاشکرادەکرێت\nجێگری سەرۆکی لیژنەی دارایی لەپەرلەمانی کوردستان داھاتی حکومەتی ھەرێمی کوردستان لەماوەی 80 ڕۆژدا ئاشکرادەکات و ڕاشیدەگەیەنێت، "بەگوێرەی ئەو بەدواداچونەی کردومانە ئەگەر ھەرێم دۆسیەی فرۆشتنی نەوت و داھاتەکەی ڕادەستی بەغدا بکات، موچەی سەرجەم وەزارەتەکان پاش وردبینی ڕەوانە دەکرێت"، دەشڵێت:"وەزیری سامانە سروشتیەکان بەڕەزامەندی سەرۆکی حکومەت کوردستانی بەجێھێشتوە".\nعەلی حەمە ساڵح جێگری سەرۆكی لیژنەی دارایی لەپەرلەمانی كوردستان لەپەیجی تایبەتی خۆی لەتۆڕی كۆمەڵایەتی فەیسبوك ئاشكرایكردوە، بەگوێرەی ئەو بەدواداچونەی كردویانە، ئەگەر حكومەتی هەرێم دۆسیەی فرۆشتنی نەوت و داهاتەكەیی و داهاتە فیدراڵیەكان ڕادەستی بەغدا بكات، موچەی سەرجەم وەزارەتەكان پاش وردبینی ڕەوانە دەكرێت.\nئەوەشی ڕونكردۆتەوە، "بەهۆی ئاڵۆزیی دۆسیەی نەوت و دیارنەبونی ئەو پارانەی بەفرۆشتنی نەوت بەپێشوەخت وەرگیراون، ئەگەری زۆرە هەرێم ئامادەنەبێت نەوتەكەی ڕادەست بكات".\nسەبارەت بەداهاتی حكومەتی هەرێم لەماوەی 80 ڕۆژی ڕابردودا، عەلی حەمەساڵح وتی:"80 ڕۆژە حكومەتی هەرێم 24 ملیۆن و 160 هەزار بەرمیل نەوتی لەناوخۆو بەبۆری فرۆشتوە".\nلەبارەی داهاتەكەشی ئاشكرایكردوە، یەك ملیارو 208 ملیۆن دۆلار بوە، بە50 دۆلار بۆ هەر بەرمیلێكیش حساب كراوە، لەو بڕە پارەیەش تەنها یەك موچە دراوە كە 540 ملیۆن دۆلارە، كەواتە 668 ملیۆن دۆلاری داهاتی نەوت نادیارە لەم 80 ڕۆژەدا.\nئەو پەرلەمانتارە ئاماژەی بەچارەنوسی ئاشتی هەورامی وەزیری سامانە سروشتیەكانی حكومەتی هەرێم كردوەو نوسیویەتی ((وەزیری سامانە سروشتیەكان بەڕەزامەندی سەرۆكی حكومەت چوار مانگە كوردستانی جێهێشتوە، حكومەتی هەرێمیش ئامادەنییە ڕاستیی داهاتەكان ئاشكرابكات)).


چەکدارانی سوپای پاسداران لە سەلاسی باوەجانی کۆڵبەرێکیان بریندار کرد\n16:37 - 3 گەلاوێژ 2714\nئاژانسی کوردپا: لە درێژەی کوشتن و بریندار کردنی هاووڵاتییانی مەدەنی و کۆلبەرانی سەر سنوور بە دەستی هیزەکانی سوپای پاسداران، کۆڵبەریکی خەڵکی سەلاسی باوەجانی بەدەسی چەکدارانی سوپای پاسداران بووە قوربانی.\nبەپێی راپۆرتی ئاژانسی هەوالدەریی کوردپا، سەر لەبەیانیی رۆژی پێنج‌شەممە رێکەوتی ٢ی گەلاوێژ کۆڵبەرێکی کورد بەناوی (حەبیب قادری) خەڵکی ناوچەی سەلاسی باوەجانی تەقەی هێزە چەکدارەکانی سوپای پاسداران بریندار کرا.\nبە وتەی شایەتحاڵان، ئەو کۆڵبەرە کوردە هەڵگری ٢ دەبە سووتەمەنی بووە، کە بەبێ ئاگادار کردنەوە، لەلایەن هێزەکانی سوپای پاسدارانەوە بە بیانووی \_"قاچاخی سووتەمەنی\_" تەقەی لێکرا و بە توندی برینداریان کرد.\nدەگوترێت، ئەو کۆڵبەرە کوردە خێزاندا بووە، کە لە رووی ناچاری و بەهۆی هەژاری و بێ دەرەتانییەوە رووی لە کۆڵبەری کردنی سەر سنوورەکان کردبوو.\nهاووڵاتییانی ناوچە سنوورییەکان، بەهۆی بێکاری، هەژاری و گرانیی لە رادەبەدەر روو لە کۆڵبەریی سەر سنوورەکان دەکەن، کە زۆر جار بەرەوڕووی تەقەی هێزە نیزامییەکان و هەروەها تەقینەوەی مینی چێنداروی ئەو هێزانە دەبنەوە.


3. 👁 جەمیل مەردۆخی، ئەحمەد تۆفیق، سڵێمانی موعینی...\n4. 👁 حاجی دەروێش چوارتایی، ئەحمەد تۆفیق و..\n5. 👁 حەمە فەرەجی بانەیی، حەسەنی ئیسحاقی، حاچک بارزانی، ئەحمەد تۆفیق (ڕێبەری حدک)، سەلیم ئەسعەد خۆشەوی، سەید حاجی کەڵوێ و ڕەسووڵی پێشنەماز\n6. 👁 لاوانی مەهاباد - ساڵی 1327/ 1948\n7. 👁 مستەفا بارزانی و ئەحمەد تۆفیق و\n8. 👁 هەژار، ئەحمەد تۆفیق، مستەفا بارزانی، جەلال تاڵەبانی و..\n9. 👁 کەریم حەداد و ئەحمەد تۆفیق\n👁 ئەم بابەتە 30,696 جار بینراوە


ریال مەدرید داهاتووی مارکۆ ئەسینسیۆی ئاشکرا کرد. – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/لالیگا/ریال مەدرید داهاتووی مارکۆ ئەسینسیۆی ئاشکرا کرد.\nریال مەدرید داهاتووی مارکۆ ئەسینسیۆی ئاشکرا کرد.\nلەگەڵ تەواوبوونی وەرزێکی پر لە ناخۆشی و دەردەسەری بۆ ریال مەدرید، چارەنووسی کۆمەڵێک یاریزانی ئەو یانەی بە نادیاری ماوەتەوە و چاوەروان دەکرێت، مێرەنگی گۆڕانکاری گەورە لە پێکهاتەکەی بکات، یەکێک لەو یاریزانانەش کە چارەنووسی تاوەکو ئێستا بە نادیاری مابوویەوە، مارکۆ ئەسینسیۆیە.\nدوای ئەوەی دەنگۆی ئەوەی بڵاوبویەوە کە تۆتێنهام هۆتسپێرس دەیەوێت ئەسینسیۆ بگوازێتەوە ریزەکانی و گرێبەستێکی پێشکەشی ریال مدرید کردووە، بە تایبەت پرۆگرامی (چرینگیتۆ) کە بەگەرمی باسی لەوە دەکرد، رۆژنامەیێکی ئیسپانی و نزیک لە ریال مەدرید نوێترین زانیاریان لە بارەی داهاتووی ئەو یاریزانە ئیسپانیە بڵاوکردەوە.\nرۆژنامەی ئاس بڵاویکردەوە، ریال مەدرید نایەوێت دەست بەرداری ئەسینسیۆ بێت و زێدان دەیەوێت ئەو یاریزانە لە ریزەکانی بهێڵێتەوە، چونکە ئەو یاریزانە لاوە بەشێکی گرینگ دەبێتە لە پلانەکانی وەرزی داهاتووی، جگەلەوە هەر یانەیێک بیەوێت ئەو یاریزانە بگوازێتەوە ریزەکانی، دەبێت نرخی هەڵوەشاندنەوەی گرێبەستەکەی بدات کە 700ملیۆن یۆرۆیە.